marsh-mellow/assamese_wikipedia huggingface dataset:
কল্পনা সৰোজ (, জন্ম-১৯৬১) হৈছে এগৰাকী ভাৰতীয় মহিলা উদ্যোগী আৰু টেড-এক্সৰ বক্তা৷ ভাৰতৰ মুম্বাইস্থিত প্ৰতিষ্ঠান কামানী টিউবছৰ তেখেতে অধ্যক্ষ আৰু মুখ্য কাৰ্যবাহী বিষয়া ৷

প্ৰকৃত শ্লামডগ মিলিয়নেৰ হিচাপে খ্যাতি লাভ কৰা কল্পনা সৰোজে কামানী টিউবছক এটা দুৰ্দশাগ্ৰস্ত আৰ্থিক অৱস্থাৰ পৰা তুলি ধৰে আৰু নিজৰ সবল নেতৃত্বৰে কোম্পানীক পুনৰ লাভজনক গতি প্ৰদান কৰে ৷ 
প্ৰাৰম্ভিক জীৱন
কল্পনা সৰোজৰ জন্ম হছিল ১৯৬১ চনত, ভাৰতৰ মহাৰাষ্ট্ৰ ৰাজ্যৰ ৰূপেড়খা গাঁৱত৷ তেখেতৰ পৰিয়ালটো মাৰাঠী বৌদ্ধধৰ্মীয় আছিল ৷ পৰিয়ালটোত তিনিগৰাকী কন্যা আৰু দুটি ল'ৰা সন্তান আছিল৷ কল্পনা আছিল জ্যেষ্ঠ৷ তেখেতৰ পিতৃয়ে আকোলাৰ ৰেপাটখেড় গাঁৱত এগৰাকী পুলিচ কনিষ্টবল হিচাপে কাম কৰিছিল ৷ বাৰ বছৰ বয়সতে কল্পনা সৰোজৰ বিবাহ সম্পন্ন হৈছিল আৰু তেখেত স্বামীৰ সৈতে মুম্বাইৰ বস্তি এলেকাত থাকিবলৈ লয় ৷ তেখেত স্বামীৰ পৰিয়ালৰ পৰা শাৰীৰিক নিৰ্যাতনৰ সম্মুখীন হয়৷ অৱশেষত পিতৃয়ে তেখেতক সেই সংকটপূৰ্ণ কালৰ পৰা উদ্ধাৰ কৰে আৰু গাঁৱত থকা স্বগৃহলৈ লৈ আহে ৷ গাঁৱৰ মানুহে তেখেতেক এঘৰীয়া কৰাৰ সিদ্ধান্ত লয় ৷ এনে এক অমানৱীয় সিদ্ধান্ত সহিব নোৱাৰি কল্পনা সৰোজে আত্মহত্যাৰ প্ৰয়াস কৰে ৷ ১৬ বছৰ বয়সত তেখেত মুম্বাইত থকা নিজৰ খুড়াকৰ ঘৰলৈ থাকিবলৈ আহে৷ নিজৰ পৰিয়ালটোক ভৰণ-পোষণৰ বাবে তেখেতে এটা কাপোৰ কাৰখানাত কাম কৰে  পৰৱৰ্তী সময়ত তেখেতে চৰকাৰৰ পৰা লোণ লয় আৰু চিলাইৰ ব্যৱসায় আৰম্ভ কৰে ৷ পৰৱৰ্তী সময়ত তেখেতে এখন ফাৰ্নিচাৰৰ ষ্ট'ৰ আৰম্ভ কৰে ৷ :.--.202009-----.
ব্যৱসায়িক জীৱন
কল্পনা সৰোজে কেএছ ফিল্ম প্ৰডাকছন নামৰ এটা প্ৰযোজনা গোষ্ঠী আৰম্ভ কৰে আৰু প্ৰথম ছবিখন প্ৰযোজনা কৰে ৷ এইখন ছবি ইংৰাজী, তেলেগু আৰু হিন্দী ভাষালৈও ডাবিং কৰা হয় ৷   নামৰ ছবিখন দিলীপ হাছকে, জ্যোতি ৰেড্ডী আৰু মনন গোৰেয়ে কল্পনা সৰোজৰ বেনাৰত প্ৰযোজনা কৰে ৷

কল্পনা সৰোজে ৰিয়েল ইষ্টেটৰ এটা সফল ব্যৱসায় আৰম্ভ কৰে ৷ নিজৰ যোগাযোগ ব্যৱস্থা আৰু উদ্যোগিক নীতিৰ বাবে তেখেতে বিশেষ খ্যাতি লাভ কৰে ৷ ২০০১ চনত যেতিয়া কামানী টিউবছ নামৰ কোম্পানীটোৰ অৱস্থা দেউলীয়া পৰ্যায়ৰ হৈছিলগৈ, তেতিয়া তেখেত কোম্পানীটোৰ পৰিষদীয় সভাৰ সদস্য হিচাপে কাৰ্যনিৰ্বাহ কৰি আছিল ৷ তেখেতে কোম্পানীটোৰ গুৰি ধৰে আৰু পুনৰ লাভৰ দিশলৈ লৈ আহে ৷

কল্পনা সৰোজৰ নিজা অনুমান অনুযায়ী, তেখেতে মুঠ সম্পত্তিৰ পৰিমাণ হৈছে প্ৰায় ১১২ মিলিয়ন ডলাৰ ৷
ব্যক্তিগত জীৱন
কল্পনা সৰোজ এগৰাকী বৌদ্ধ ধৰ্মী লোক ৷ তেখেত ডা০ বি আৰ আম্বেদকাৰৰ শিক্ষাৰ দ্বাৰা অনুপ্ৰাণিত ৷ ১৯৮০ চনত তেখেতে ২২ বছৰ বয়সত সমীৰ সৰোজক পুনৰ বিয়া কৰায়; যাৰ লগত তেখেতৰ এটি পুত্ৰ সন্তান আৰু কন্যা সন্তান হয় ৷ ১৯৮৯ চনত সমীৰ সৰোজৰ মৃত্যু হয় আৰু কল্পনা সৰোজে তেখেতৰ ষ্টীল আলমাৰী ব্যৱসায়টো উত্তৰাধিকাৰীসূত্ৰে লাভ কৰে ৷ বৰ্তমান তেখেতৰ যুগ্ম-জীৱনৰ সংগী হৈছে শুভাকৰণ ৷ 
বঁটা আৰু সন্মান
 ব্যৱসায় আৰু উদ্যোগৰ বাবে ২০১৩ চনত কল্পনা সৰোজক পদ্মশ্ৰী বঁটা প্ৰদান কৰা হয় ৷

 ভাৰত চৰকাৰে তেখেতক ভাৰতীয় মহিলা বেংকৰ এগৰাকী পৰিষদীয় সদস্য হিচাপে নিযুক্তি দিয়ে ৷ এইটো বেংক বিশেষকৈ মহিলাসকলৰ বাবে ৷ 

 ভাৰতীয় ব্যৱস্থাপনা প্ৰতিষ্ঠান, বাংগালোৰৰ পৰিষদীয় অধ্যক্ষ হিচাপেও তেখেত কৰ্মৰত ৷
তথ্যসূত্ৰ

শ্ৰেণী:পদ্মশ্ৰী বঁটা বিজয়ী
শ্ৰেণী:ভাৰতীয় ব্যৱসায়ী
নৰহিৰে কল্পনা ৰমেশ (; জন্ম: ২৫ অক্টোবৰ ১৯৬৯) ওছমানবাদ জিলাৰ এগৰাকী শিৱসেনাৰ ৰাজনীতিবিদ মহাৰাষ্ট্ৰৰ ওছমানাবাদ সমষ্টিক প্ৰতিনিধিত্ব কৰি তেওঁ ভাৰতৰ চতুৰ্দশ লোকসভাৰ সদস্য হৈছিল

পদাধিকাৰসমূহ
১৯৯৫: মহাৰাষ্ট্ৰ বিধানসভালৈ পুনৰ নিৰ্বাচিত (১ম কাৰ্যকাল)

১৯৯৯: মহাৰাষ্ট্ৰ বিধানসভালৈ পুনৰ নিৰ্বাচিত (দ্বিতীয় কাৰ্যকাল)  

২০০৪: ১৪ নং লোকসভালৈ নিৰ্বাচিত

 তথ্যসূত্ৰ 

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
কল্পবিজ্ঞান হৈছে কল্পনামূলক সাহিত্যৰ এক ধাৰা যি সাধাৰণতে কল্পনাশীল আৰু ভবিষ্যন্তৰীণ ধাৰণা যেনে উন্নত বিজ্ঞান আৰু প্ৰযুক্তি, মহাকাশ অন্বেষণ, সময় ভ্ৰমণ, সমান্তৰাল ব্ৰহ্মাণ্ড, আৰু পৃথিৱীৰ বাহিৰৰ জীৱন সম্পৰ্কে আলোচনা কৰে ইয়াক "ধাৰণাৰ সাহিত্য" বুলিও কোৱা হৈছে, যি প্ৰায়ে বৈজ্ঞানিক, সামাজিক আৰু প্ৰযুক্তিগত উদ্ভাৱনৰ সম্ভাৱ্য পৰিণাম অন্বেষণ কৰে ইংৰাজীত কল্পবিজ্ঞানক  বা চমুকৈ  বোলা হয়

কল্পবিজ্ঞানৰ মূল প্ৰাচিন কালতে বুলি অনুমান কৰিব পাৰি, আৰু ই ফেণ্টাছি, ভৌতিক, আৰু চুপাৰহিৰো কল্পকাহিনীৰ সৈতে সম্পৰ্কিত, আৰু ইয়াৰ বহুতো উপধাৰা আছে ইয়াৰ সঠিক সংজ্ঞা লেখক, সমালোচনা, গৱেষক আৰু পাঠকসকলৰ মাজত দীৰ্ঘদিন ধৰি বিতৰ্ক হৈ আহিছে

কল্পবিজ্ঞান সাহিত্য, চলচ্চিত্ৰ, টেলিভিছন, আৰু অন্যান্য মাধ্যমেৰে সমগ্ৰ বিশ্বতে জনপ্ৰিয় আৰু প্ৰভাৱপ্ৰিয় হৈ পৰিছে মনোৰঞ্জন প্ৰদান কৰাৰ উপৰিও, ই বৰ্তমানৰ সমাজক সমালোচনা কৰিব পাৰে, আৰু প্ৰায়ে এক "বিস্ময়বোধ" অনুপ্ৰেৰণা জগাব পাৰে বুলি কোৱা হয়,  (.).   .       (  , 2007)  179

তথ্য সংগ্ৰহ

শ্ৰেণী:সাহিত্য
কল্যাণ বৰুৱা অসমৰ এজন গীটাৰবাদক কল্যাণ বৰুৱাৰ জন্ম ডিব্ৰুগড় জিলাত বৰুৱাই ১৫০ খনৰো অধিক জনপ্ৰিয় হিন্দী ভাষাৰ বোলছবিত গীটাৰবাদক হিচাপে কাম কৰাৰ লগতে এম টিভিৰ কক ষ্টুডিঅ, আনপ্লাগ্ড্ৰ দৰে অনুষ্ঠানত গীটাৰবাদন কৰি আহিছে 

শৈশৱ আৰু শিক্ষা
কল্যান বৰুৱাৰ জন্ম হয় ডিব্ৰুগড়ৰ অসম চিকিত্সা মহাবিদ্যালয়ত পিতৃ প্ৰমোদ বৰুৱা আৰু মাতৃ চন্দ্ৰপ্ৰভা বৰুৱা বনবিভাগত চাকৰিয়াল পিতৃৰ সৰুৰে পৰা বিভিন্ন ঠাইত থাকিব লগা হোৱাৰ বাবে, বৰুৱাৰ বিভিন্ন সংস্কৃতি আৰু সংগীতৰ সৈতে চিনাকি হয় মাতৃৰ বিয়োগৰ পাছত বৰুৱা ডাঙৰ বায়েক মিণু বণিয়া আৰু ভিনিহিয়েক ইন্দ্ৰ বণিয়াৰ লগত থাকিবলৈ গুৱাহাটীলৈ গুচি আহে কটন কলেজিয়েট হাই স্কুলৰ পৰা স্কুলীয়া শিক্ষা সাং কৰি তেওঁ, কটন কলেজৰ পৰা নৃতত্ব বিষয়ত স্নাতক ডিগ্ৰী লাভ কৰে 

সংগীতৰ কেৰিয়াৰ
কলেজত থকা সময়ত গীটাৰ বাদন কৰি বৰুৱা বন্ধুবৰ্গৰ মাজত জনপ্ৰিয় হৈ পৰে, অসমত থকা সময়ত তেওঁ ভূপেন হাজৰিকা, জুবিন গাৰ্গ, জিতুল সোণোৱাল আদি শিল্পীৰ সংগীতত গীটাৰ বাদন কৰে  স্নাতক ডিগ্ৰী লাভ কৰি তেওঁ এটা চাকৰিতো যোগদান কৰে আই.আই.টি. গুৱাহাটীত অনুষ্ঠিত হোৱা এখন সংগীত প্ৰতিযোগিতাই বৰুৱাৰ বাবে মুম্বাইৰ দুৱাৰ মুকলি কৰে, এই প্ৰতিযোগিতাত শ্ৰেষ্ঠ গীটাৰবাদকৰ সন্মান লাভ কৰি ১৯৯১ চনত চাকৰি বাদ দি তেওঁ তেওঁ মুম্বাইলৈ যায় 

প্ৰথমাৱ্স্থাত তেওঁ বিভিন্ন জিংগলচ্ আৰু টিভিৰ বাণিজ্যিক বিজ্ঞাপনত গীটাৰ বজায় পাছলৈ তেওঁ আন আন বিখ্যাত সংগীত শিল্পীৰ সৈতে সংগীতৰ লাইভ শ্বোত ভাগ লবলৈ সুবিধা লাভ কৰে কে.কে.,লাকী আলি, আদ্নান চামী আদি শিল্পীৰ সৈতে বিভিন্ন লাইভ শ্বত ভাগ লোৱাৰ পাছত, কহ না প্যাৰ হে বোলছবিৰ জৰিয়তে প্ৰথমবাৰলৈ তেওঁ বলিউডী সংগীতত গীতাৰ বাদন কৰাৰ সুবিধা লাভ কৰে এই বোলছবিখনত তেওঁ ক্যোঁ চলতী হেই পৱণ আৰু এক পল্ কা জীনা গীত দুটিত গীতাৰ বাদন কৰে 

ডিস্কগ্ৰাফী
গীটাৰবাদন কৰা বোলছবি

প্ৰযোজনা কৰা এলবামসংগীত

ব্যক্তিগত জীৱন
বৰুৱাই পত্নী বনশ্ৰীক মুম্বাইতে লগ পাই আৰু পাছত দুয়ো বিবাহপাশত আৱদ্ধ হয় তেওঁলোকৰ দুটা সন্তান অয়ন আৰু লিবনে বৰ্তমান মুম্বাইতে স্কুলীয়া শিক্ষা গ্ৰহণ কৰি আছে পত্নী বনশ্ৰী এগৰাকী সংগীত শিল্পী

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:বাদ্যযন্ত্ৰী
কল্যাণ বৰ্মা () কামৰূপ ৰাজ্যৰ বৰ্মণ ৰাজবংশৰ চতুৰ্থজন ৰজা আছিল এওঁ বল বৰ্মা আৰু ৰত্নাৱতীৰ পুত্ৰ আছিল এওঁ ৪২২ খ্ৰীষ্টাব্দৰ পৰা ৪৪৬ খ্ৰীষ্টাব্দলৈ ৰাজত্ব কৰিছিল তেওঁ গন্ধৰ্বৱতীক বিয়া কৰাইছিল তেওঁৰ পিছত গণপতি বৰ্মা উত্তৰাসুৰী হিচাপে ৰাজ সিংহাসনত বহিছিল

লগতে চাওক
 বৰ্মণ ৰাজবংশ
 পুষ্য বৰ্মা
 ভাস্কৰ বৰ্মা

লগতে পঢ়ক
  
 
 
 
 
 
 
 
 
 
 
 
 
	

শ্ৰেণী:অসমৰ ইতিহাস
শ্ৰেণী:পুৰণি আৰু মধ্যযুগীয় অসম
শ্ৰেণী:বৰ্মণ ৰাজবংশ
শ্ৰেণী:সংক্ষিপ্ত জীৱনী
কল্যাণ ভূঞা (ইংৰাজী:  , জ. ১৯৭৫) এগৰাকী কবি, প্ৰবন্ধকাৰ, অনুবাদক আৰু লোকবোধ্য বিজ্ঞান লেখক:..?0 ডিব্ৰুগড় বিশ্ববিদ্যালয়ৰ পদাৰ্থবিজ্ঞান বিভাগত অধ্যাপক হিচাপে কৰ্মৰত ড কল্যাণ ভূঞাই অসমৰ আগশাৰীৰ কাকত-আলোচনীত তাত্ত্বিক পদাৰ্থবিজ্ঞান আৰু বিজ্ঞানৰ ইতিহাস বিষয়ক জনপ্ৰিয় বিজ্ঞানধৰ্মী প্ৰবন্ধ নিয়মীয়াকৈ লিখি অহাৰ সমান্তৰালভাৱে চুটি গল্প আৰু কবিতাৰ জৰিয়তে সৃষ্টিশীল সাহিত্যৰ ক্ষেত্ৰখনতো খোজ দিবলৈ সক্ষম হৈছে য়ুভাল নোৱা হাৰাৰি, ইচমত চুগতাই আৰু অমৰ্ত্য সেনৰ গ্ৰন্থ অসমীয়ালৈ অনুবাদ কৰি তেওঁ এগৰাকী অনুবাদক হিচাপেও নিজকে প্ৰতিষ্ঠা কৰিবলৈ সক্ষম হৈছে তেওঁৰ কবিতা বাংলা আৰু ইংৰাজী ভাষালৈ অনূদিত হৈছে আৰু ৰাষ্ট্ৰীয় পৰ্যায়ত প্ৰকাশিত হৈছে তেওঁ কবিতা অধ্যয়ন গোটৰ যুটীয়া সম্পাদক

 জন্ম 
১৯৭৫ চনত ধেমাজিৰ চিচিবৰ গাঁৱত কল্যাণ ভূঞাৰ জন্ম তেওঁৰ পিতৃ আছিল প্ৰয়াত প্ৰভাত ভূঞা আৰু মাতৃ প্ৰয়াত পঞ্চৱতী ভূঞা

 শিক্ষা 
ডিব্ৰুগড় বিশ্ববিদ্যালয়ৰপৰা পদাৰ্থবিজ্ঞান বিষয়ত তেওঁ স্নাতকোত্তৰ ডিগ্ৰী লাভ কৰে

 সাহিত্যকৰ্ম 

 মৌলিক গ্ৰন্থ 

 নিক'লাছ ক'পাৰনিকাছ, প্ৰকাশন শাখা, ডিব্ৰুগড় বিশ্ববিদ্যালয়
 গৰু আৰু অন্যান্য কবিতা, পাঞ্চজন্য বুকছ, ২০২০,  978-93-88645-75-1
     , অনুবাদ: আনন্দ বৰমুদৈ,   , ২০২৪,  978-81-975772-3-9

 অনুবাদ 

 তুলাপাতৰ আভৰণ, অসম পাবলিচিং কোম্পানী, ২০২১,  978-93-92305-06-1
 ছেপিয়েনজ : মানৱ প্ৰজাতিৰ এক চমু ইতিহাস, অসম পাবলিচিং কোম্পানী, ২০২২,  978-93-92305-47-4
 পৃথিৱীয়েই মোৰ ঘৰ, অসম পাবলিচিং কোম্পানী, ২০২৪,  978-93-92305-57-3

 সম্পাদিত গ্ৰন্থ 

 ক'ভিড সময়ৰ কবিতা (প্ৰকল্প ৰঞ্জন ভাগৱতীৰ সৈতে যুটীয়াভাৱে), অসম পাবলিচিং কোম্পানী, ২০২০
 ক'ভিড সময়ৰ গল্প (প্ৰকল্প ৰঞ্জন ভাগৱতীৰ সৈতে যুটীয়াভাৱে), অসম পাবলিচিং কোম্পানী, ২০২১,  978-93-92305-14-6
 সমালোচনা কলা আৰু সাধনা (প্ৰকল্প ৰঞ্জন ভাগৱতীৰ সৈতে যুটীয়াভাৱে),   , ২০২৪,  978-81-975772-1-5

 তথ্য সংগ্ৰহ 
শ্ৰেণী:অনুবাদক
শ্ৰেণী:অসমীয়া কবি
শ্ৰেণী:অসমীয়া সাহিত্যিক
কল্যাণী দাস () (১৯০৭১৯৮৩)হৈছে এগৰাকী ভাৰতীয় বিপ্লৱী আৰু পশ্চিম বংগৰ জাতীয়তাবাদী

পৰিয়াল
কল্যাণী দাস হৈছে ব্ৰাহ্ম সমাজৰ পৰিচিত শিক্ষক বেণী মাধব দাস আৰু সমাজ-কৰ্মী সৰলা দেৱীৰ ছোৱালী তেওঁৰ ভনীয়েক বীণা দাসো এগৰাকী স্বাধীনতা যুঁজাৰু আছিল 

শিক্ষা
কল্যাণী দাসে কুট্টাকৰ ৰভেনশ্ব' কলেজিয়েট স্কুলত শিক্ষাগ্ৰহণ কৰিছিল ১৯২৮ চনত কলা শাখাত স্নাতক ডিগ্ৰী গ্ৰহণ কৰে 

 ভাৰতৰ স্বাধীনতা আন্দোলনত অংশগ্ৰহণ 
কল্যাণী দাস ছাত্ৰী সংঘৰ এগৰাকী সদস্য আছিল এইটো হৈছে কলকাতাৰ নাৰীৰ বাবে এটা অৰ্ধ-বিপ্লৱী সংগঠন বেংগল চৰকাৰৰ বিৰুদ্ধে কল্যাণী দাসে ১৯৩০ চনত ছাত্ৰীসকলৰ প্ৰতিবাদত গুৰি ধৰিছিল ১৯৩২ চনত চৰকাৰ-বিৰোধী কম-কাজৰ বাবে তেওঁক কৰায়ত্ত কৰা হৈছিল একে সময়তে তেওঁৰ সহপাঠী, স্বাধীনতা সংগ্ৰামী কমলা দাস গুপ্তাকো কৰায়ত্ত কৰিছিল

মৃত্যু
১৯৮৩ চনৰ ১৬ ফেব্ৰুৱাৰীত কল্যাণী দাসৰ মৃত্যু হয় 

সাহিত্যৰাজি
কল্যাণী দাসে সম্পাদনা কৰা বেংগল স্পিকছ নামৰ গ্ৰন্থখন ১৯৪৪ চনত প্ৰকাশ হৈছিল আৰু কল্যাণীয়ে গ্ৰন্থখন ভনীয়েক বীণালৈ উচৰ্গিত কৰিছিল

তথ্যউৎস
কল্যাণী প্ৰমোদ বালাকৃষ্ণন ; তামিলনাডুৰ চেন্নাইত বাস কৰা এগৰাকী ভাৰতীয় বস্ত্ৰ ডিজাইনাৰ  তেওঁ গ্ৰামোন্নয়ন মন্ত্ৰালয়ৰ জৰিয়তে শিপিনীৰ সৈতে কাম কৰি আহিছে ২০১৬ চনৰ নাৰী শক্তিপুৰস্কাৰ লাভ কৰে

প্ৰাৰম্ভিক জীৱন
কল্যানী প্ৰমোদ বালকৃষ্ণনে তামিলনাডু ৰাজ্যৰ ৰাজধানী চেন্নাইত ডাঙৰ-দীঘল হৈছিল নেচনেল ইনষ্টিটিউট অৱ ডিজাইনত বস্ত্ৰ ডিজাইন অধ্যয়ন কৰিছিল আৰু তাৰ পিছত তেওঁ এখন বুটিক দোকান স্থাপন কৰিছিল ১৯৯৫ চনত তেওঁ 'দৈনন্দিন জীৱনত জীয়াই থকা' ('   ')  নামৰ এটা কুইল্ট নিৰ্মাণ কৰে যিটো পিছলৈ আয়াৰলেণ্ডৰ এখন প্ৰদৰ্শনীত প্ৰদৰ্শিত হয়

কৰ্মজীৱন
বালকৃষ্ণনে গ্ৰাম্য উন্নয়ন মন্ত্ৰালয়ত ছয় বছৰ ধৰি তামিলনাডুৰ তেৰখন জিলাৰ ১৯,৫০০ শিপিনীৰ সৈতে কাম কৰিছিল               . তাৰ পিছত তেওঁ অটিজিম বা চেৰিব্ৰেল পালচি ৰোগীক বয়ন শিকিবলৈ সহায় কৰিবলৈ আৰম্ভ কৰে তেওঁৰ কামৰ স্বীকৃতি স্বৰূপে তেওঁ ভাৰতৰ ৰাষ্ট্ৰপতি প্ৰণৱ মুখাৰ্জীৰ পৰা ২০১৬ চনৰ নাৰী শক্তিৰ সন্মান লাভ কৰে

তথ্যসূত্ৰ
কল্লিয়ানকট্টু নীলি () হৈছে এজন কু-অভিপ্ৰায়ী আত্মাযক্ষী যি কেৰেলাৰ লোকগীত, ভিলাটিচ্চন গীত আৰু ট্ৰাভাংকুৰৰ লোককথাত দেখা যায়
চি ভি ৰমন পিল্লাইৰ ঐতিহাসিক উপন্যাস মাৰ্থাণ্ডবৰ্মাতো নীলিৰ অভিনয় যক্ষী (ভূত) হ'লেও নীলীক পঞ্চবংকাডুৰ এটা মন্দিৰত মাতৃৰূপত পূজা কৰা হয়, তাৰ পিছত তেওঁক মহাপুৰোহিত কদমত্তথু কাথানাৰৰ দ্বাৰা খোদিত কৰা হয়

লোককথা

নীলিয়ে তিৰুৱনন্তপুৰম জিলাৰ পঞ্চবংকাডুত ঘূৰি ফুৰিছিল আৰু সন্ত্ৰাস চলাইছিল তাইক ঐশ্বৰিক সৌন্দৰ্য্যৰ ৰক্তপিপাসু ভূত (যক্ষী) বুলি কোৱা হয়

দুষ্ট আত্মা হোৱাৰ আগতে নীলিৰ জন্ম হৈছিল এগৰাকী দাসী হিচাপে, কাৰ্বেনীৰ কন্যা আলী নৱম শতিকাৰ আৰম্ভণিতে তেওঁ পাখাকান্নুৰত বাস কৰিছিল, আৰু তেওঁৰ চেহেৰা হিংস্ৰ আছিল তাইৰ চুলিখিনি আঁঠুলৈকে দীঘল আছিল, যিয়ে তাইৰ বহল চকু আৰু মোহনীয় সৌন্দৰ্য্যৰ পৰিপূৰক আছিল  নম্বীয়ে টকাৰ বাবে বিয়া কৰাইছিল আৰু নিয়মিতভাৱে আন মহিলাৰ লগত আলীক প্ৰতাৰণা কৰিছিল জোঁৱায়েকৰ অশ্লীল কথাত বিৰক্ত হৈ কাৰ্ভেনীয়ে নম্বীক ঘৰৰ পৰা বাহিৰ কৰি দিয়ে গৰ্ভৱতী আলীও তেওঁৰ সৈতে ঘৰৰ পৰা ওলাই যায় 
আলীৰ সৰু ভায়েক অম্বিয়ে আলীক ঘূৰাই আনিবলৈ লৰালৰিকৈ আহিছিল যদিও ভনীয়েকৰ মৃতদেহ দেখি শিলত মূৰটো খুন্দা মাৰি আত্মহত্যা কৰে পিছলৈ সাপে কামোৰাত নম্বীৰো মৃত্যু হয়

আম্বি আৰু আলী দুয়োজনেই চোলা ৰজাৰ সন্তান - নীলানা আৰু নীলী হিচাপে পুনৰ জন্ম লাভ কৰে আৰু সমগ্ৰ দেশতে দুষ্টতা বিয়পিবলৈ ধৰিলে চোল ৰজাই নিজৰ সন্তানক দুষ্টতাৰ কাৰণ বুলি উপলব্ধি কৰি চোল ৰাজ্যৰ দক্ষিণ সীমান্ত নাগেৰকইলৰ ওচৰৰ পঞ্চবংকাঠত তেওঁলোকক পৰিত্যাগ কৰিলে পাজয়ান্নু গাঁওখন পিছলৈ শিশু আশ্ৰয় শিবিৰলৈ পৰিণত হয় স্থানীয় সত্তৰখন উৰাণমাই যাদুকৰ নামবীক নাগেৰকইললৈ লৈ আহিছিল যদিও তেওঁ নীলক পৰাস্ত কৰিছিল, তথাপিও তেওঁ নীলীক ৰখাব পৰা নাছিল ইফালে আলীৰ স্বামী নম্বীয়ে কাবেৰিপুম্পট্টিনামত আনন্দন ৰূপে পুনৰ্জন্ম লাভ কৰে তেওঁ ব্যৱসায়ৰ বাবে পঞ্চবংকাৰী হৈ মুজিৰিছলৈ গৈ আছিল আনন্দনৰ হাতত এটা যাদুকৰী লাখুটি আছিল, গতিকে নীলীয়ে তেওঁক স্পৰ্শ কৰিব নোৱাৰিলে, তাইও তেওঁৰ পিছে পিছে গল নীলীক অনুসৰণ কৰা দেখি আনন্দনে পজয়ন্নুৰ গাঁৱলৈ দৌৰি যায় ইফালে নীলিয়ে সন্তান থকা নাৰীৰ ৰূপ লয় আৰু গাঁৱৰ মানুহক বিশ্বাস কৰায় যে আনন্দন তেওঁৰ স্বামী আৰু তেওঁৰ লগত কাজিয়া কৰি পলাই গৈছে আনন্দনে চিঞৰি উঠিল যে এই মহিলাগৰাকী নীলী, কিন্তু কোনেও বিশ্বাস নকৰিলে উৰণমৰাই শপত খালে যে যদি যক্ষিণীয়ে তাইৰ লগত কিবা কৰে তেন্তে উৰণমৰা তাইৰ লগত মৰিবপিছদিনা ৰাতিপুৱা আনন্দনক মৃত দেখি সত্তৰজন উৰানামে নিজৰ ব্ৰত পূৰণৰ বাবে জুইত প্ৰৱেশ কৰে আন এটা সংস্কৰণ অনুসৰি নীলীক সংযত কৰা হোৱা নাছিল আৰু পিছলৈ কদমত্তথু কাথানাৰে তেওঁক খেদি খেদিছিল

জনপ্ৰিয় সংস্কৃতি
এখন মালয়ালম ভয়ানক ছবি কলিয়ংকট্টু নীলী (১৯৭৯), নীলীক মূল চৰিত্ৰ হিচাপে ব্যৱহাৰ কৰা হৈছিল
১৯৮৫ চনৰ মালয়ালম ভয়ানক ছবি, কদমত্তাথাচন ত অভিনয় কৰিছে কলিয়ংকট্টু নীলিয়ে 
মালয়ালম অতিপ্ৰাকৃতিক নাটক টেলিভিছন ধাৰাবাহিক, কদমত্তু কাথানাৰ
কলিয়ংকট্টু নীলীৰ বিষয়ে এঝাচেৰী ৰামচন্দ্ৰ ৰ দ্বাৰা লিখা কবিতা এটাক নীলী বুলি কোৱা হয় 
২০২৪ চনৰ ছবি কথানাৰ - বন্য যাদুকৰ চৰিত্ৰত অভিনয় কৰিছে অনুষ্কা শেট্টী নীলীৰ চৰিত্ৰত:.--------------- ৮৯১৮২০৬

তথ্য সংগ্ৰহ

শ্ৰেণী:হিন্দু দেৱী
শ্ৰেণী:হিন্দুধৰ্মৰ দেৱ দেৱী
কল্লোল () অতুল বৰদলৈ পৰিচালিত এখন ক'লা-বগা অসমীয়া ছবি সঙ্গীত পৰিচালনা ৰুদ্ৰ বৰুৱাৰ ছবিখনে ১৯৭৯ত ৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ অসমীয়া ছবিৰ ৰজত কমল বঁটা লাভ কৰিছিল  ইয়োৰপৰি ছবিখন ১৯৭৮-৭৯ৰ ভাৰতীয় পেনোৰামালৈও নিৰ্বাচিত হৈছিল৷ :..1431978-79.
কাহিনী
কল্লোল এখন বিদ্ৰোহাত্মক, প্ৰতীকধৰ্মী চলচ্চিত্ৰ, যত সামন্তবাদী সমাজ এখনৰ শ্ৰেণীদ্বন্দ্বৰ বিষয়ে চিত্ৰায়িত কৰা হৈছে ইয়াত সামন্তপ্ৰভু হল এজন জমিদাৰ, যাৰ নাম অনঙ্গপ্ৰসাদ চৌধুৰী (বৰুৱা)স্থানীয় মাছমৰীয়াবোৰ হল সামন্তদাস সিহঁতে মাছ মাৰে,  গুৰুভাগটো পায় জমিদাৰে জমিদাৰ চৌধুৰী ক্ৰোধান্বিত হয়, যেতিয়া মাছমৰীয়াবোৰে এটা বৃহৎ আকাৰৰ মাছ ধৰাত ব্যৰ্থ হয় অথচ জমিদাৰক উপেক্ষা কৰি চলা বিদ্ৰোহী যুৱক মণিয়ে সেই মাছটো ধৰিবলৈ সক্ষম হয় অৱশেষত জমিদাৰৰ বিৰুদ্ধে মাছমৰীয়াবোৰে বিদ্ৰোহ কৰে আৰু সেই বিদ্ৰোহৰ নেতৃত্ব দিয়ে মণিয়ে

অভিনয়
চন্দ্ৰ নাৰায়ণ বৰুৱা (অনঙ্গপ্ৰসাদ চৌধুৰী)
বিষ্ণু খাৰঘৰীয়া 
লাচিত ফুকন 
বীণা শইকীয়া
মহিধৰ গোহাঁই, ৰণেন সাহা, ভৰত ৰাজখোৱা, প্ৰতিমা মহন্ত, মহিউদ্দিন আহমেদ

গীত
ছবিখনৰ সঙ্গীত পৰিচালনা আৰু গীত ৰচনা কৰিছিল ৰুদ্ৰ বৰুৱাই কণ্ঠদান নমিতা ভট্টাচাৰ্যৰ   

বঁটা আৰু সন্মান
কল্লোল ছবিখনে ১৯৭৯ৰ ২৭তম ৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ অসমীয়া ছবিৰ 'ৰজত কমল' বঁটা লাভ কৰিছিল

তথ্য উৎস 

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:১৯৭০ দশকৰ অসমীয়া চলচ্চিত্ৰ
কলৰ ৰুটি পিটিকি মিহি কৰা কলৰ পৰা তৈয়াৰী এক প্ৰকাৰৰ মিঠা ৰুটি বা কেক ই প্ৰায়ে আৰ্দ্ৰ আৰু মিঠা দ্ৰুত ৰুটি যদিও কিছুমান ৰেচিপিত ইষ্ট সংযোগ কৰা হয় 

ইতিহাস
১৮৭০ চনত আমেৰিকাত কলৰ আবিষ্কাৰ হৈছিল যদিও ডেজাৰ্টৰ উপাদান হিচাপে কলৰ ব্যৱহাৰ হবলৈ কিছু সময় লাগিছিল ১৯৩০ চনত গেলামালৰ দোকানত বেকিং পাউদাৰ উপলভ্য হোৱাৰ সময়ত সমগ্ৰ উত্তৰ আমেৰিকাৰ ৰন্ধন পুস্তিকাত কলৰ ৰুটিৰ ৰেচিপি প্ৰকাশ পাইছিল কিছুমান খাদ্য ইতিহাসবিদে কলৰ ৰুটি উভৈনদীৰ পৰা ওপজা বুলি বিশ্বাস কৰে, কাৰণ সম্বলশালী গৃহিণীসকলে অতি পকা কল পেলাব নিবিচাৰিছিল আন কিছুমানৰ মতে কলৰ ৰুটি কৰ্পৰেট পাকঘৰত আটা আৰু বেকিং চোডাৰ সামগ্ৰীৰ প্ৰচাৰৰ বাবে বিকশিত কৰা হৈছিল ২০২০ চনত ক'ভিড-১৯ মহামাৰীৰ লকডাউনৰ সময়ত কলৰ ৰুটিৰ জনপ্ৰিয়তা পুনৰ উত্থান ঘটিছিল

ফিলিপাইনছত কলৰ ৰুটিক সাধাৰণতে "কলৰ কেক" বুলি কোৱা হয় ফিলিপাইনছৰ আমেৰিকাৰ ঔপনিৱেশিক যুগত ফিলিপাইনছ কলৰ শীৰ্ষ যোগানকাৰী দেশ হিচাপে পৰিগণিত হোৱাৰ বাবে ইয়াক প্ৰৱৰ্তন কৰা হৈছিল

২৩ ফেব্ৰুৱাৰী আমেৰিকাত ৰাষ্ট্ৰীয় কলৰ ৰুটি দিৱস পালন কৰা হয়
প্ৰকাৰ
কলৰ ৰুটিৰ কেইবাটাও প্ৰকাৰ আছে যেনে, কল কিচমিচৰ ৰুটি, কল বাদামৰ ৰুটি (প্ৰায়ে কটা বাদাম, যেনে আখৰোট, পেকান বা আলমণ্ড দিয়া হয়), চকলেট চিপ কলৰ ৰুটি (চকলেট চিপছৰ বৈশিষ্ট্য)       কলৰ ৰুটিৰ মাফিন, কলৰ ক্ৰামবল ব্ৰেড, ভেগান কলৰ ৰুটি (কণী বা দুগ্ধজাত সামগ্ৰী নোহোৱাকৈ তৈয়াৰ কৰা), ব্লুবেৰী কলৰ ৰুটি (বা অন্যান্য ফল যেনে ৰাস্পবেৰী বা কমলা অতিৰিক্ত সোৱাদ যোগ কৰিবলৈ)

তথ্য সূত্ৰ

শ্ৰেণী:খাদ্য
শ্ৰেণী:ৰুটি
শ্ৰেণী:নিৰামিষ আহাৰ
শ্ৰেণী:নাৰীবাদ আৰু লোকগাথা ২০২৫
কস্তুৰী মৃগ () শিং নথকা এবিধ সৰু আকৃতিৰ হৰিণ৷ এই জাতৰ মৃগৰ মতা মৃগবোৰৰ নাভিৰ ওচৰত হোৱা এটা টেমুনাত বিখ্যাত সুগন্ধি দ্ৰব্য কস্তুৰীৰ সৃষ্টি হয়৷ সেয়ে ইয়াক কস্তুৰী মৃগ বোলে৷ কস্তুৰী মৃগৰ বৈজ্ঞানিক নাম " "৷ এইবিধ জন্তু ছাইবেৰিয়াৰ পৰা হিমালয় পৰ্বতৰ বিভিন্ন অঞ্চলত পোৱা যায়৷
বিৱৰণ
পূৰ্ণবয়স্ক এটা কস্তুৰী মৃগ ওখই ৬০ ছেণ্টিমিটাৰ, দীঘলে ৯০ ছেণ্টিমিটাৰ আৰু ইহঁতৰ ওজন হয়গৈ প্ৰায় ১০ কিলগ্ৰাম৷ গাবোৰ ডাঠ মুগা আৰু সোণালী বৰণৰ নোমেৰে আৱৰা৷ কিছুমানৰ পেটৰ তলফালে বগা ফুট ফুট থাকে৷ কাণদুখন থিয়৷ থুঁতৰিত ৭-১০ ছে:মি: আকাৰৰ দুটা দাঁত বাহিৰৰ ফালে থাকে, এই দাঁত দুটাৰ গুৰি অংশ ঢিলা বাবে দুটা পহুৰ মাজৰ যুঁজ-বাগৰ বা তেনে আঘাত পালেই দাঁত দুটা ভাগি থাকে৷ মুখৰ আগদাঁত কেইটা বটালিৰ দৰে চোকা৷ নেজ বৰ চুটি আৰু নেজৰ মূৰত সামান্য একোছা নোম থাকে৷ নেজডাল তপিনাৰ ফাঁকত নোমৰ মাজত লুকাই থাকে৷ আগ ঠেং দুটাৰ তুলনাত পিছঠেং দুটা শকত আৰু দীঘল৷ মতা মৃগবোৰৰ পেটৰ তলফালে নাভিৰ ওচৰত এটা টেমুনা থাকে৷ কেতিয়াবা নেজৰ ওচৰতো সৰু আকৃতিৰ টেমুনা থকা দেখা যায়৷ এই টেমুনাবোৰ সুগন্ধিযুক্ত৷
বাসস্থান
চীন দেশৰ পৰা হিমালয়ৰ কাশ্মীৰলৈকে কস্তুৰী মৃগ পোৱা যায়৷ পাৰ্বত্য অঞ্চলৰ ২৬০০ মিটাৰৰ পৰা ৪৫০০ মিটাৰ উচ্চতালৈ ইহঁত থাকে৷ ছাইবেৰিয়া, ছাখালিন, কোৰিয়া আদিতো কস্তুৰী মৃগ পোৱা যায়৷ পৃথিৱীৰ বিভিন্ন ঠাইত প্ৰায় ৭টা প্ৰজাতিৰ কস্তুৰী মৃগ পোৱা যায়৷ তাৰ ভিতৰত কাশ্মীৰৰ পৰা অৰুণাচললৈ পোৱা কস্তুৰী মৃগৰ সংখ্যাই বেছি৷
খাদ্য
প্ৰায়েই অকলশৰীয়াকৈ থকা এই মৃগই ৰাতিহে চৰিবলৈ ওলায়৷ দিনটো ই জোপোহা বা ফুটুকানিৰ মাজত সোমাই থাকে৷ ইহঁতৰ প্ৰধান খাদ্য ঘাঁহ, বন, শেলাই, লাইকেন, ঘচৰ ফল আৰু ফুল আদি৷ অকলশৰীয়াকৈ থাকি ভাল পোৱা এই মৃগ জানুৱাৰী ফেব্ৰুৱাৰীত যোৰ পাতে আৰু জুন-জুলাই মাহত এটা বা কেতিয়াবা দুটা পোৱালি জগায়৷

কস্তুৰী
পূৰ্ণ বয়স্ক মতা কস্তুৰী মৃগৰ নাভিদেশত পোৱা টেমুনাটোৱেই মহামূল্যবান সুগন্ধিত কস্তুৰী৷ ইয়াৰ বাবেই মৃগটো বধ কৰা হয় আৰু পেটৰ টেমুনাটো উলিয়াই শুকাই ব্যৱহাৰ কৰে৷ কেঁচা কস্তুৰীৰ গোন্ধ কম৷ শুকান কস্তুৰীৰ গোন্ধ অতি তীব্ৰ৷ ইয়াৰ সোৱাদ তিতা৷ কস্তুৰীবোৰত ৰেজিন, চৰ্বী, প্ৰটিন আৰু পানী থাকে৷ গুণাগুণৰ প্ৰতি লক্ষ্য কৰি কস্তুৰীক পাঁচভাগত ভাগ কৰা হৈছে,- টনকিন (), কাৰবাডাইন(), ইউনানী (), অসমীয়া () আৰু নেপালী().

লুপ্তপ্ৰায় এইবিধ জীৱৰ সংৰক্ষণৰ বাবে ১৯৭২ চনৰ বন্যপ্ৰাণী সুৰক্ষা আইনৰ দ্বাৰা এই জন্তুবিধ বধ কৰা আৰু কস্তুৰী আমদানী ৰপ্তানী কৰা সম্পূৰ্ণৰূপে নিষেধ কৰা হৈছে৷

তথ্য সূত্ৰ

শ্ৰেণী:তৃণভোজী প্ৰাণী
শ্ৰেণী:স্তন্যপায়ী প্ৰাণী
শ্ৰেণী:পহু
কস্তুৰী ৰাজাধ্যাক্ষ () এগৰাকী ভাৰতীয় চিকিৎসক আৰু সমাজকৰ্মী আছিল তেওঁ বিশেষভাৱে ভাৰতীয় বা দক্ষিণ এছিয়াৰ লোকসকলৰ বাবে কেইবাটাও সমৰ্থন গোটক সহায় কৰিছিল, আৰু বিশেষকৈ ঘৰুৱা হিংসাৰ অন্ত পেলোৱা আৰু দক্ষিণ এছিয়াৰ ব্যৱসায়ীসকলক সহায় কৰাত মনোনিৱেশ কৰিছিল

 ব্যক্তিগত জীৱন 
কস্তুৰী ৰাজাধ্যাক্ষৰ ১৯২৩ বা ১৯২৪ চনত ভাৰতত জন্ম হৈছিল১৯৪৫ চনত ৰাজাধ্যাক্ষই মুম্বাইত স্ত্ৰীৰোগ বিজ্ঞান অধ্যয়ন কৰি এম বি বি এছ ডিগ্ৰী লাভ কৰে. জনস্বাস্থ্যত স্নাতকোত্তৰ ডিগ্ৰীও তেওঁ লাভ কৰিছিল, যি তেওঁ জনছ হপকিন্স বিশ্ববিদ্যালয়ৰ পৰা লাভ কৰিছিল বিঠাল কাশীনাথ ৰাজাধ্যাক্ষৰ সৈতে কস্তুৰী ৰাজাধ্যাক্ষৰ বিবাহ হৈছিল৷ তেওঁলোকৰ দুজন পুত্ৰ জন্ম হৈছিল
কৰ্মজীৱন
কস্তুৰী ৰাজাধ্যাক্ষই চিকিৎসক হিচাপে কাম কৰিছিল, আৰু চিকিৎসা কৰা গৰ্ভৱতী মহিলাসকলে সন্মুখীন হোৱা অসুবিধাসমূহ দেখি মহিলাসকলৰ বাবে সংগঠন স্থাপন কৰি সমাজ সেৱাত নিজৰ কৰ্মজীৱন আৰম্ভ কৰিছিল ১৯৬৫ চনত ৰাজাধ্যাক্ষ আমেৰিকালৈ গুচি যায় আৰু মহিলাসকলক সহায় কৰিবলৈ সামূহিক কাম অব্যাহত ৰাখে জনস্বাস্থ্যত স্নাতকোত্তৰ ডিগ্ৰী লাভ কৰাৰ পিছত তেওঁ জনছ হপকিন্স বিশ্ববিদ্যালয়ে স্ত্ৰীৰোগ আৰু প্ৰসূতি বিজ্ঞানৰ আন্তঃৰাষ্ট্ৰীয় শিক্ষা উন্নত কৰাৰ বাবে পৰিচালিত অলাভজনক সংস্থা ঝপিগোৰ এছিয়ানৰ সমন্বয়ক হয় এই পদত তেওঁ ছয় বছৰ কটায়৷ এই সময়ছোৱাত তেওঁ বিশখনতকৈও অধিক দেশ ভ্ৰমণ কৰি লেপ্ৰাস্কপিৰ প্ৰশিক্ষণৰ আয়োজন কৰে তাৰ পিছত তেওঁ অহাইঅ'ৰ কলম্বাছত অৱস্থিত স্থাপত্য আৰু অভিযান্ত্ৰিক প্ৰতিষ্ঠান ডি এল জেড কৰ্প'ৰেশ্যনৰ পৰিচালক হিচাপে আৰু সংখ্যালঘু ব্যৱসায়িক সমন্বয়ক হিচাপে কাম কৰে

১৯৯০ চনত ৰাজাধ্যাক্ষই মহিলা শ্ৰমিকক সহায়ৰ বাবে ৱমেন অৱ ইণ্ডিয়ান চাবকণ্টিনেণ্ট ছাপৰ্ট গ্ৰুপ () প্ৰতিষ্ঠা কৰে তেওঁ মধ্য অহাইঅৰ এছিয়-আমেৰিকীয় ব্যৱসায়ীসকলৰ বাবে থকা এটা গোট এছিয়ান আমেৰিকান কমাৰ্চ গ্ৰুপ ()ৰ সহ-প্ৰতিষ্ঠাপক আছিল ২০০৩ চনত ৰাজাধ্যাক্ষৰ লগতে আন ৯গৰাকী ব্যক্তিয়ে দক্ষিণ এছিয়াৰ সমাজৰ ঘৰুৱা নিৰ্যাতনৰ বলি হোৱা লোকসকলক সহায়ৰ বাবে কাম কৰা অলাভজনক সংস্থা আশা-ৰে অৱ হোপ প্ৰতিষ্ঠা কৰে ইয়াৰ উপৰি তেওঁ মহিলাৰ এটা ব্যৱসায়িক মেণ্টৰিং গ্ৰুপৰ প্ৰতিষ্ঠাৰ লগত জড়িত আছিল

২০০৮ চনৰ ছেপ্টেম্বৰ মাহত ৰাজাধ্যাক্ষক অহাইঅ' মহিলা হল অৱ ফেমত অন্তৰ্ভুক্ত কৰা হয় গোটেই কেৰিয়াৰত তেওঁৰ কামৰ বাবে কেইবাটাও বঁটা লাভ কৰিছিল ১৯৯৬ চনত তেওঁ ৱাই ডব্লিউ চি এ ৱমেন অৱ এচিভমেণ্ট বঁটা লাভ কৰে, আৰু ১৯৯৮ চনত তেওঁ অহাইঅৰ ফেডাৰেচন অৱ ইণ্ডিয়ান এছচিয়েশ্যনৰ আউটষ্টেণ্ডিং কমিউনিটি চাৰ্ভিচ বঁটা লাভ কৰে তেওঁক অহাইঅ' নাগৰিক অধিকাৰ আয়োগৰ অসাধাৰণ নেতা বঁটা প্ৰদান কৰা হয় আৰু ২০০১ চনত তেওঁ মহিলা সাহসী বঁটাও লাভ কৰে ২০০৩ চনত তেওঁ নেচনেল এছ'চিয়েচন অৱ আমেৰিকান ফিজিচিয়ানছ অৱ ইণ্ডিয়ান অৰিজিনৰ পৰা মষ্ট ডিষ্টিংচড ফিজিচিয়ান কমিউনিটি চাৰ্ভিচ বঁটা লাভ কৰে
তথ্যসূত্ৰ

শ্ৰেণী:চিকিৎসাবিদ
শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
কহিনুৰ থিয়েটাৰ হৈছে অসমৰ এক জনপ্ৰিয় ভ্ৰাম্যমাণ থিয়েটাৰ গোষ্ঠী ভ্ৰাম্যমাণ থিয়েটাৰৰ এগৰাকী দক্ষ অভিনেতা ৰতন লহকৰদেৱে তেখেতৰ নাট্য জীৱনৰ  সতীৰ্থ কৃষ্ণ ৰয়ৰ সৈতে  এক যুটীয়া প্ৰচেষ্টাত ১৯৭৬ চনত কহিনুৰ থিয়েটাৰৰ জন্ম দিয়েভ্ৰাম্যমাণ থিয়েটাৰৰ ইতিহাস, প্ৰথম খণ্ড লেখক: কিশোৰ কুমাৰ কলিতা পৃষ্ঠা: ৮৩ কহিনুৰ থিয়েটাৰৰ মঞ্চত ভাৰতীয়, অসমীয়া সাহিত্যৰ নাটকৰ উপৰিও উইলিয়াম শ্বেইকছপীয়েৰৰ বিখ্যাৎ নাটকৰো সফল  মঞ্চায়ণ হৈছে  ইয়াৰোপৰি হলিউডৰ বিখ্যাৎ চলচ্চিত্ৰ টাইটানিক ৰ নাট্য ৰূপ কহিনুৰ থিয়েটাৰত মঞ্চস্থ কৰি ভ্ৰাম্যমাণ থিয়েটাৰৰ ইতিহাসত খলকনিৰ সৃষ্টি কৰে 

কহিনুৰ থিয়েটাৰ অসমৰ একমাত্ৰ ভ্ৰাম্যমাণ থিয়েটাৰ গোষ্ঠী যিয়ে অসমৰ বাহিৰতো নাট প্ৰদৰ্শন কৰিছে ৰাষ্ট্ৰীয় নাট্য বিদ্যালয়ৰ (   ) নিমন্ত্ৰণ অনুসৰি তিনি দিনৰ বাবে ২০১০ চনৰ ২৫ এপ্ৰিলৰ পৰা ২৯ এপ্ৰিললৈ নতুন দিল্লীত থিয়েটাৰ দলটোৱে নাট প্ৰদৰ্শন কৰিছিল

নাটকৰ সূচী
 বৰ্ষ নাটক নাট্যকাৰ অভিনয়ত২০১০-২০১১ এটা নষ্ট ল'ৰাৰ গল্প হেমন্ত দত্ত নয়ন নীলিম, ৰিম্পী দাস, হীৰেণ মেধি, দুলুমণি ডেকা ইত্যাদি কহিনুৰ, নহয় মাথো এটি হীৰাঅভিজিৎ ভট্টাচাৰ্য ৰুমাল২০১১-২০১২ ভাল পাও বুলি নকবাঅভিজিৎ ভট্টাচাৰ্য বৰষা ৰাণী বিষয়া, দিব্যজ্যোতি দাস, ফ্ৰেংকী,হীৰেণ মেধি, দুলুমণি ডেকা ইত্যাদি কপৌফুল পথহেমন্ত দত্ত টাইটানিক ২০১২-২০১৩ এৰাবাটৰ সুৰঅভিজিৎ ভট্টাচাৰ্য তপন দাস, আঙুৰলতা ডেকা তুষাৰ প্ৰীতম,হীৰেণ মেধি, দুলুমণি ডেকা ইত্যাদি জেদ হিয়াৰ এপাহি গোলাপ  সেন্দূৰ হেমন্ত দত্ত২০১৩-২০১৪ দেৱদাসঅভিজিৎ ভট্টাচাৰ্য তপন দাস, মুনমী ফুকন ইত্যাদি এদিন তুমি আহিবাই আকাশৰ দৰে মন হেমন্ত দত্ত২০১৪-২০১৫ মৰমৰ জুইঅভিজিৎ ভট্টাচাৰ্য ৰাজকুমাৰ, মুনমী ফুকন,চিন্ময় কটকী ইত্যাদি ফুটপাথৰ ৰোমিঅ'''
-
 মুক্তি হেমন্ত দত্ত
-
 "3" "-:;"২০১৫-২০১৬
 ডি.এছ. পি. দূৰ্গা অভিজিৎ ভট্টাচাৰ্য
 "3" "-:;" মৈত্ৰেয়ী প্ৰিয়দৰ্শিণী, দিব্যজ্যোতি দাস,মহেশ বৰা ইত্যাদি
-
 চক্ৰবেহু হেমন্ত দত্ত
-
 গুপুতে গুপুতে'' ভাস্কৰ বৰ্মন

তথ্য সংগ্ৰহ

শ্ৰেণী:ভ্ৰাম্যমাণ থিয়েটাৰ
কহিনুৰ এক বিখ্যাত, ঐতিহাসিক হীৰা বৰ্তমান ২১.১২ গ্ৰাম (১০৫ কেৰেট) ওজনৰ এই হীৰাখণ্ডই এসময়ত বিশ্বৰ বৃহত্তম হীৰা হিচাপে স্বীকৃতি লাভ কৰিছিল কহিনুৰক প্ৰথমে কত পোৱা গৈছিল,সেই সম্পৰ্কে বহু কাহিনী আৰু কিংবদন্তি থাকিলেও ঐতিহাসিক প্ৰমাণৰ মতে অন্ধ্ৰপ্ৰদেশৰ গোলকুণ্ডাত ইয়াৰ প্ৰথম উল্লেখ পোৱা যায় তেতিয়া অৱশ্যে ইয়াৰ নাম কহিনুৰ নাছিল দিল্লীত গিয়াছুদ্দিন টোগলক শ্বাহে ৰাজত্ব কৰাৰ সময়ত তেওঁৰ পুত্ৰ উলুঘ খানে দাক্ষিণাত্য অভিযান চলায় আৰু বহু মূল্যৱান মণি-মুকুতাৰ লগতে এই হীৰাখণ্ডও লুট কৰি লৈ যায় তাৰ পাছৰ পৰা এই হীৰা দিল্লীৰ শাসকৰ সম্পত্তিত পৰিণত হয় আৰু ১৫২৬ চনত বাবৰে দিল্লীত মোগল সাম্ৰাজ্যৰ শাসন কেন্দ্ৰ প্ৰতিষ্ঠা কৰাৰ পাছত কহিনুৰ বাবৰৰ হাতলৈ আহে বাবৰে ইয়াৰ মূল্য নিৰ্ধাৰণ কৰিছিল -সমগ্ৰ পৃথিৱীৰ মানুহক দুদিন খুৱাব পৰা পৰিমাণৰ ধন মোগল সম্ৰাট ছাহজাহানে তেওঁৰ ময়ূৰ সিংহাসনত এই হীৰাখণ্ড লগাই লৈছিল ১৭৩৯ চনত নাদিৰ শ্বাহে ভাৰত আক্ৰমণ কৰে আৰু বহু ধন-সম্পত্তিৰ লগতে কহিনুৰ হীৰাসহ ময়ূৰ সিংহাসনখনো পাৰস্যলৈ লৈ যায় দৰাচলতে ১৭৩৯ চনৰ পৰাহে এই হীৰাৰ নাম কহিনুৰ বুলি জনাজাত হৈ আহিছে ১৭৪৭ চনত নাদিৰ শ্বাহৰ মৃত্যুৰ পাছত কহিনুৰ হীৰা আফগানিস্তানৰ আহমেদ শ্বাহ আব্দালিৰ হাতলৈ আহে ১৮৩০ চনত আফগানিস্তানৰ ভগনীয়া ৰজা শ্বাহ চুজাই পলাই আহিবৰ সময়ত এই হীৰাও লৈ আহে আৰু সহায়ৰ বিনিময়ত কহিনুৰ পঞ্জাবৰ ৰজা ৰঞ্জিত সিঙৰ হাতত অৰ্পণ কৰে ১৮৪৯ চনত পঞ্জাব ইংৰাজৰ অধীনলৈ যায় আৰু এই হীৰাও ইংৰাজৰ দৃষ্টিলৈ আহে ১৮৫১ চনত ৰঞ্জিত সিংহৰ উত্তৰাধিকাৰী দিলীপ সিঙে ব্ৰিটিছ ভাইচৰয় লৰ্ড ডেলহাউছিৰ প্ৰস্তাৱ মৰ্মে এই হীৰা আনুষ্ঠানিকভাৱে মহাৰাণী ভিক্টোৰিয়াৰ হাতত অৰ্পণ কৰে ১৯৩৬ চনত এই হীৰাক ইংলেণ্ডৰ ৰাণীৰ মুকুটত সুশোভিত কৰা হয় আৰু ৰাণী এলিজাবেথে (পাছত ৰাণী মাতৃ নামেৰে পৰিচিত) সেই মুকুট পৰিধান কৰে ২০০২ চনত,তেওঁৰ কফিনৰ ওপৰত এই হীৰাকো সংযুক্ত কৰা হয় এতিয়া ই টাৱাৰ অব লণ্ডনত সংৰক্ষিত অৱস্থাত আছেবিশ্ব ঐতিহ্য, শান্তনু কৌশিক বৰুৱা, পৃষ্ঠা নং ৪৯,৫০

তথ্যসংগ্ৰহ

শ্ৰেণী:সামগ্ৰী
শ্ৰেণী:বিখ্যাত হীৰা
শ্ৰেণী:ব্ৰিটিছ শাসিত ভাৰত
কা মেইখাৰ ঘৰ হৈছে তিলোত্তমা মিশ্ৰৰ দ্বাৰা ৰচিত এক অসমীয়া উপন্যাস কুৰি শতিকাৰ প্ৰথমাৰ্ধৰ শ্বিলং চহৰৰ বিচিত্ৰ সামাজিক-ৰাজনৈতিক জীৱনৰ পটভূমিত উপন্যাসখন ৰচিত হৈছে কা মেইখাৰ ঘৰৰ অসমীয়া প্ৰতিশব্দ হ'ব আইতাৰ ঘৰ ষ্টুডেন্টচ ষ্টৰ্চে প্ৰকাশ কৰি উলিওৱা উপন্যাসখনৰ ২০১৩ চনত প্ৰথম আৰু ২০১৪ চনত দ্বিতীয় সংস্কৰণ প্ৰকাশ পায়
 
 লেখকৰ পৰিচয় 
তিলোত্তমা মিশ্ৰ ডিব্ৰুগড় বিশ্ববিদ্যালয়ৰ ইংৰাজী বিভাগৰ প্ৰাক্তন অধ্যাপক তেখেতে অসমীয়া আৰু ইংৰাজী উভয় ভাষাতে গ্ৰন্থ ৰচনা কৰিছে তেখেতে ৰচনা কৰা অসমীয়া গ্ৰন্থসমূহ হৈছে স্বৰ্ণলতা (১৯৯১), লৌহিত্য সিন্ধু (১৯৯৭); ইংৰাজী গ্ৰন্থ হৈছে      :       1826-1926 (১৯৮৭); অনুবাদিত ইংৰাজী গ্ৰন্থ হৈছে  :       (২০০৭); সম্পাদিত গ্ৰন্থ হৈছে       - ,     (২০১১)

 সমালোচনা 
সাহিত্য ডট অৰ্গৰ ২০১৪ চনৰ নৱেম্বৰ সংখ্যাত সমুদ্ৰ কাজল শইকীয়াই লিখিছে "প্ৰায় তিনিটা প্ৰজন্মৰ কাহিনী সাঙুৰি ই এক মহাকাব্যিক বা এপিক গুণ গ্ৰহণ কৰিছে, কিন্তু কথন ভংগী যথেষ্ঠ খৰতকীয়া কিছুমান পুংখানুপুংখ ডিটেইলৰ ব্যৱহাৰলৈ চাই আৰু সেইবোৰৰ ঐতিহাসিক সত্যতা সাব্যস্ত কৰিব পৰা তথ্যাৱলীলৈ চাই যেনেকৈ আশ্চৰ্য অনুভৱ কৰোঁ, তেনেকৈয়ে মুগ্ধ হৈ ৰওঁ সেইবোৰৰ সাৱলীল উপন্যাসোপম অভিব্যক্তিলৈ চাই বোধকৰোঁ এই তথ্য আৰু মানৱীয় আবেদনৰ সুষম সামঞ্জস্য তিলোত্তমা মিশ্ৰৰ অন্যতম কৃত্বিত্ব"

 তথ্য সংগ্ৰহ 

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
এটা কাঁচৰ অট্টালিকাৰ মুখাৱয়ব
কাঁচ এবিধ আকাৰহীন (অস্ফটিকীয়) কঠিন পদাৰ্থ ঘৰৰ খিৰিকী, পানী খোৱা গিলাচ, চশমা, গাড়ীৰ খিৰিকী, বাটি, ফুলদানি, বটল আদি বিভিন্ন বস্তু কাঁচেৰে নিৰ্মাণ কৰা হয় 

প্ৰত্নতাত্ত্বিক প্ৰমাণে প্ৰকাশ কৰে যে কাঁচ নিৰ্মাণৰ কাম খ্ৰীষ্টপূৰ্ব ৩৬০০ চনৰ পৰা মেছ'পটেমিয়া, ইজিপ্ত বা ছিৰিয়াত হৈছিল 

কাঁচ যিকোনো আকৃতিলৈ সহজে গঠন হোৱাৰ বাবে পৰম্পৰাগতভাৱে পাত্ৰৰ বাবে ইয়াক ব্যৱহাৰ কৰা হৈছে, যেনে- গিলাচ, বাটি আদি 

কাঁচত ধাতুৰ লৱণ যোগ কৰি ৰং কৰিব পাৰি বা ভিট্ৰিয়াছ ইনামেলেৰে ৰং আৰু প্ৰিন্ট কৰিব পাৰি, যাৰ ফলত ইয়াৰ ব্যৱহাৰ ষ্টেইনড গ্লাছৰ খিৰিকী আৰু অন্যান্য কাঁচৰ শিল্প বস্তুত হয় 

কাঁচৰ বিবৰ্তন, প্ৰতিফলিত আৰু সংবহন ধৰ্মই কাঁচক অপটিকেল লেন্স, প্ৰিজম আৰু অপ্টোইলেক্ট্ৰনিক্স সামগ্ৰী নিৰ্মাণৰ বাবে উপযোগী কৰি তোলে 

যোগাযোগ নেটৱৰ্কত অপটিকেল ফাইবাৰ, বায়ু আৱদ্ধ কৰিবলৈ কাঁচৰ উল হিচাপে মেট কৰিলে তাপ নিৰোধক পদাৰ্থ বা কাঁচৰ আঁহ শক্তিশালী কৰা প্লাষ্টিক (ফাইবাৰগ্লাছ)ত এক্সট্ৰুডেড গ্লাছ ফাইবাৰৰ প্ৰয়োগ হয়

তথ্যসূত্ৰ

শ্ৰেণী:প্ৰযুক্তি
কাঁচঘৰ () ১৯৭৫ চনত মুক্তি পোৱা এখন কলা-বগা অসমীয়া চলচ্চিত্ৰ ছবিখনৰ পৰিচালনা আৰু চিত্ৰনাট্য বিজয় চৌধুৰী আৰু পীযুষ কান্তি ৰয়ৰ কাঁচঘৰ তেওঁলোকৰ প্ৰথম আৰু একমাত্ৰ পৰিচালিত ছবি৷ পৰিচালকদ্বয় মূলতঃ চলচ্চিত্ৰৰ কাৰিকৰী দিশৰ প্ৰশিক্ষিত লোক আছিল৷ তেওঁলোক পুনা ফিল্ম ইনষ্টিটিউটৰ ক্ৰমে সম্পাদনা আৰু চাউণ্ড ইঞ্জিনিয়াৰিঙৰ ডিপ্লোমাধাৰী অসমীয়া ব্যক্তি চলচ্চিত্ৰ সম্পৰ্কীয় কাৰিকৰী শিক্ষা গ্ৰহণ কৰিবলৈ তেওঁলোকে অসম চৰকাৰৰ ওচৰত বৃত্তিৰ বাবে আবেদন কৰিছিল যদিও চৰকাৰে তেওঁলোকৰ আবেদনৰ প্ৰতি কোনো সহাৰি নিদিলে নিজা প্ৰচেষ্টাৰে পুনাত শিক্ষা গ্ৰহণৰ অন্তত তেওঁলোক বলীউডলৈ গৈ তাতেই প্ৰতিষ্ঠা লাভ কৰিলে তেওঁলোকে বহুকেইখন শীৰ্ষস্থানীয় প্ৰযোজনা গোষ্ঠীৰ হিন্দী ছবিত কাম কৰাৰ উপৰিও যথেষ্ঠ সংখ্যক অসমীয়া ছবিতো সম্পাদনা আৰু শব্দগ্ৰহণৰ কাম কৰিছিল গুৱাহাটীৰ কাহিলীপাৰাত জ্যোতি চিত্ৰবন ফিল্ম ষ্টুডিঅ' গঢ় লৈ উঠাৰ পিছত অসমৰ তদানিন্তন প্ৰচাৰ মন্ত্ৰীয়ে ষ্টুডিঅ'টোলৈ তেওঁলোকৰ সেৱা আগবঢ়াবলৈ অনুৰোধ জনাইছিল৷ 

কাঁচঘৰৰৰ সম্পাদনা আৰু শব্দগ্ৰহণৰ কামো চৌধুৰী আৰু ৰয়ে সম্পন্ন কৰিছিল 
কাহিনী আৰু সংলাপ নিৰোদ চৌধুৰীৰ বাংলা ছবিৰ অভিনেত্ৰী তথা এসময়ৰ মিচ কলকাতা জয়শ্ৰী ৰয়ে মূল নাৰী চৰিত্ৰটো ৰূপায়ণ কৰিছিল৷

অভিনয় শিল্পী
বিজয় শঙ্কৰ
তচদ্দুক ইউচুফ
জৰ্জ বেকাৰ
 জয়শ্ৰী ৰয়
চাকিৰ হাজৰিকা
সাধন হাজৰিকা
টংক শইকীয়াঅনিল দাস
ৰেজিনা বেগম
অমলা কটকী
অনিল দাস
উদয় শইকীয়া
গিৰিণ ঠাকুৰীয়া আদি
কলা-কুশলী
 (তথ্যছকত নথকা)
সংলাপ- নিৰোদ চৌধুৰী
শব্দ গ্ৰহণ- পীযুষ কান্তি ৰয়
পটশিল্পী- গজেন কলিতা, প্ৰদ্যুৎ চক্ৰৱৰ্তী

সংগীত
সঙ্গীত পৰিচালনা জীতু-তপনৰ গীতিকাৰ ভূপেন হাজৰিকা ছবিখনৰ এটা গীত হিন্দীছবিৰ গায়িকা সুমন কল্যাণপুৰে গাইছে

তথ্য উৎস

বাহ্যিক সংযোগ
হাঙ্গামা ডট কমত কাঁচঘৰৰ গীত 

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
কাঁচলী: লাইফ ইন এ শ্লাফ () ২০২০ চনৰ এখন ভাৰতীয় পিৰিয়দ নাট্যধৰ্মী ছবি, যিখনৰ প্ৰযোজক আৰু পৰিচালক আছিল দেদীপ্য যোশী ইয়াত অভিনয় কৰিছে সঞ্জয় মিশ্ৰ, শিখা মালহোত্ৰা, ললিত পৰিমু আৰু নৰেশপাল সিং চৌহানে অনুপ জালোতাই উপস্থাপন কৰা ছবিখনৰ সহ-প্ৰযোজক শোভা দেৱী ৰাজস্থানৰ লোকগল্প লেখক বিজয়দান দেথাৰ5 গল্পৰ আধাৰত কাঁচলী  নিৰ্মাণ কৰা হৈছে দেথাৰ গল্পসমূহ শ্বাহৰুখ খানৰ পহেলীকে ধৰি বহু ছবিত অভিযোজিত কৰা হৈছে কাঁচলীয়ে এগৰাকী শক্তিশালী, আত্মনিৰ্ভৰশীল মহিলাৰ জীয়াই থকাৰ সংগ্ৰামৰ কাহিনী কয়

২০২০ চনৰ ৭ ফেব্ৰুৱাৰীত কাৰ্নিভাল ছবিগৃহত ছবিখন মুক্তি পায়

তথ্য সংগ্ৰহ

বাহ্যিক সংযোগ

 

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:ৰাজস্থানী চলচ্চিত্ৰ
শ্ৰেণী:২০২০ বৰ্ষৰ চলচ্চিত্ৰ
বাদাম বাদাম দাদা কাঁচা বাদাম হ'ল সামাজিক মাধ্যমযোগে আলোড়ন সৃষ্টি কৰা এটি গীত গীতটি ভুৱন বাদ্যকৰ নামৰ হকাৰ এজনৰ যোগেদি ভাইৰেল হৈছিল গ্ৰাহকক আকৰ্ষণ কৰিবলৈ প্ৰথমে বাদামৱালা ভুৱন বাদ্যকৰে এই গীতটি ৰচনা কৰিছিল 

 প্ৰেক্ষাপট 
বাদাম বিক্ৰেতা ভুৱন বাদ্যকৰ কাঁচা বাদাম গীতটিৰ সৃষ্টিকৰ্তা তেওঁৰ ঘৰ ভাৰতৰ পশ্চিম বংগৰ বীৰভূমৰ দুবৰাজপুৰ ব্লকৰ অন্তৰ্গত লক্ষ্মীনাৰায়ণপুৰ পঞ্চায়তৰ কুৰালজুৰি গাঁৱত গাঁৱে-ভূঞে, হাটে-বজাৰে, বন্দৰ আৰু মানুহৰ ঘৰত মটৰ চাইকেলৰ পিছফালে বান্ধি তেওঁ বাদাম বিক্ৰী কৰিছিল কিন্তু ভুৱনে ভজা বাদাম বিক্ৰী নকৰে বৰঞ্চ তেওঁৰ হাতত থকা সকলো বাদাম কেঁচা কিন্তু কেৱল টকা দিলেই বাদাম পোৱা নাযায় ঘৰৰ অব্যৱহৃত পুৰণি যন্ত্ৰাংশ, ক্ষতিগ্ৰস্ত মোবাইলৰ যন্ত্ৰাংশ, বেটাৰী, হাঁহৰ পোৱালি, মূৰৰ চুলি, চিটি গল্ডৰ চেইন, কাণফুলি, খাৰু আদি গহনাবোৰৰ বিনিময়ত তেওঁ বাদাম দিয়ে ভুৱনে এই কথাবোৰেই গীতেৰে কয়, এনেদৰেই কাঁচা বাদাম গীতটো হিচাপে সমগ্ৰ বিশ্বতে ভাইৰেল হৈ পৰে কেৱল এই গীতটোৱেই নহয়, সমান্তৰালভাৱে ভুৱন বাদ্যকৰো জনপ্ৰিয় হৈ উঠিছিল

 প্ৰতিক্ৰিয়া 
সংবাদ মাধ্যমক দিয়া এক সাক্ষাৎকাৰত, ভুৱন বাদ্যকৰে কয় যে সকলোৱে মোৰ গীত মোবাইলত চাইছে সকলোৱে আহি মোৰ সংগীতৰ শলাগ লৈছে ভাল লাগে গীতটো মোৰ লিখা, প্ৰযোজনা মোৰ মোৰ সুৰ, মোৰ কণ্ঠ মই ভাবি-চিন্তিয়েই গীতটি ৰচিছিলোঁ যোৱা ১০ বছৰ ধৰি মই বাদাম বিক্ৰী কৰি আহিছোঁ বাদাম বিক্ৰী কৰি থাকোঁতে এই গীতটি গাইছোঁ সেই সময়ত কোনোবা ল'ৰাই সেই গানটো চিত্ৰগ্ৰহণ কৰি ছ'চিয়েল মিডিয়াত মুকলি কৰি দিছিল, কিন্তু সেই ল'ৰাটোক মই চিনি নাপাওঁ 

আনহাতে, ইনষ্টাগ্ৰামত কাঁচা বাদাম গীতটিৰ ৰিমিক্স পোষ্ট কৰি ডেভিদে লিখিছে, ভুৱন বাদ্যকৰৰ গীতটো ৰিমিক্স কৰি মই অতি গৌৰৱান্বিত

 জনপ্ৰিয়তা 
দৰ্শন বনিক, নীল ভট্টাচাৰ্যকে ধৰি বহুকেইজনে বিভিন্ন সময়ত কাঁচা বাদাম গীতটিত নৃত্য কৰিছে ভুৱন বাদ্যকৰে দিল্লীত এটা শ্ব কৰিবলৈ গৈছিল তাত এজন অনুৰাগীয়ে তেওঁৰ গীতত আপ্লুত হৈ তেওঁক এটা আইফোন ১৩ হেণ্ডছেট উপহাৰ দিয়ে দক্ষিণ আফ্ৰিকাৰ ইণ্টাৰনেট চেন্সেশন কিলি পলে কাঁচা বাদাম গীতটিৰ বাবে ইনষ্টাগ্ৰামত ৰিল তৈয়াৰ কৰিছিল জনপ্ৰিয় হৈ পৰা ভুৱন বাদ্যকৰক কলকাতাৰ জনপ্ৰিয় টেলিভিছন কুইজ শ্ব' দাদাগিৰিৰ মঞ্চত উপস্থাপন কৰা হয় তাতে তেওঁ সৌৰভ গাংগুলীৰ পৰা ট্ৰফী লাভ কৰে আনকি কলিকতাৰ উপ-নিৰ্বাচনৰ সময়তো তৃণমূলৰ প্ৰচাৰত কাঁচা বাদামৰ সুৰ জনপ্ৰিয় হৈছিল 

কাঁচা বাদাম গীতটিত এজন যুৱক আৰু এগৰাকী বৃদ্ধাই হিয়া উজাৰি নাচিছিল লগে লগে ভাইৰেল হৈ পৰে সেই ভিডিঅটো গীতটি ফেচবুক, টিকটক, ইউটিউবত ভাইৰেল হোৱাৰ লগে লগে বহুতে ইয়াৰ পৰা ধন উপাৰ্জন কৰিলেও গীতটিৰ সৃষ্টিকৰ্তা ভুৱনে কোনো ধৰণৰ টকা নাপালে গায়ক হিচাপে বহু লোকে তেওঁৰ নাম উল্লেখ কৰা নাই বুলি জনা যায় আনন্দবাজাৰ কাকতখনে এক প্ৰতিৱেদনত প্ৰকাশ কৰিছে যে তেওঁ বীৰভূমৰ দুবৰাজপুৰ থানালৈ গৈ নিজৰ নামত গীতটোৰ অধিকাৰৰ লগতে গীতটোৰ পৰা উপাৰ্জন কৰা ধন লাভ কৰিবলৈ এজাহাৰ দাখিল কৰিছিল

 তথ্যসূত্ৰ 

শ্ৰেণী:বঙালী গীত
শ্ৰেণী:গণমাধ্যম
কাঁচেৰ স্বৰ্গ () যাত্ৰীক ৰচিত আৰু পৰিচালিত ১৯৬২ চনৰ বঙালী ভাষাৰ এখন ভাৰতীয় নাট্যধৰ্মী চলচ্চিত্ৰ চিত্ৰযুগৰ বেনাৰত ছবিখন প্ৰযোজনা কৰিছে প্ৰকাশ চন্দ্ৰ নানে মুখ্য চৰিত্ৰত অভিনয় কৰিছে দিলীপ মুখাৰ্জী, অনিল চেটাৰ্জী, বিকাশ ৰায়, আৰু পাহাড়ী সান্যালে সংগীতৰ ৰচনা কৰিছে জ্যোতিৰিন্দ্ৰ মৈত্ৰই ১৯৬২ চনৰ ৯ ফেব্ৰুৱাৰীত ছবিখন মুক্তি পায় কাঁচেৰ স্বৰ্গই দশম ৰাষ্ট্ৰীয় চলচ্চিত্ৰ বঁটাত বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰপতিৰ ৰূপৰ পদকৰ উপৰিও তৃতীয় শ্ৰেষ্ঠ চলচ্চিত্ৰৰ ২৬তম বেংগল ফিল্ম জাৰ্ণেলিষ্টছ এচোছিয়েচন () বঁটা লাভ কৰে 

অভিনয় শিল্পী

সংগীত
কাঁচেৰ স্বৰ্গ ছবিখনৰ সংগীত ৰচনা কৰিছে জ্যোতিৰিন্দ্ৰ মৈত্ৰই গীতৰ কথা ৰবীন্দ্ৰনাথ ঠাকুৰৰ কণ্ঠদান কৰিছে সুমিত্ৰা সেন আৰু দ্বিজেন মুখাৰ্জীয়ে 
বঁটা
 দশম ৰাষ্ট্ৰীয় চলচ্চিত্ৰ বঁটা (১৯৬৩)
বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক
 বেংগল ফিল্ম জাৰ্ণেলিষ্টছ এচোছিয়েচন বঁটা
৩য় শ্ৰেষ্ঠ চলচ্চিত্ৰ

তথ্যউৎস

 বাহ্যিক সংযোগ 

 শ্ৰেণী:১৯৬২ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
 শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
বাংলাদেশৰ পৰম্পৰাগত কেঁথা চিলাই
কেঁথা () হ'ল বাংলাদেশ আৰু ভাৰতৰ পূব অঞ্চল বিশেষকৈ ভাৰতৰ পশ্চিম বংগ, ত্ৰিপুৰা আৰু ওড়িশাৰ এক প্ৰকাৰৰ এম্ব্ৰয়ডাৰী শিল্প, যাক কান্তা বা কোৱান্তা বুলিও উচ্চাৰণ কৰা হয় ওড়িশাত পুৰণি শাৰীবোৰ ইটো সিটোৰ ওপৰত থুপ খােৱাই হাতেৰে চিলাই কৰি কুশ্বনৰ পাতল টুকুৰা এটা তৈয়াৰ কৰা হয় ইয়াক সাধাৰণতে বিচনাৰ কুশ্বনৰ ওপৰত বা কুশ্বনৰ পৰিৱৰ্তে ব্যৱহাৰ কৰা হয় "কাঁথা শাৰী" পৰম্পৰাগতভাৱে বংগ অঞ্চলৰ মহিলাসকলে পিন্ধে আজিকালি শাৰী, কুৰ্তা (বা পাঞ্জাবী) আৰু চুৰিদাৰ আৰু আন বহুতো কাপোৰৰ ওপৰত এম্ব্ৰয়ডাৰী চিলাই কৰা হয়, যাক জনপ্ৰিয়ভাৱে কণ্ঠ চিলাই কৰা বুলি জনা যায় আৰু ইয়াৰ নান্দনিক মূল্য আৰু হাতেৰে নিৰ্মিত বৈশিষ্ট্যৰ বাবে জনপ্ৰিয়তা লাভ কৰে

সাধাৰণতে নক্সী কেঁথা নামেৰে জনাজাত সাধাৰণ তুচক তৈয়াৰ কৰিবলৈও কেঁথা চিলাই ব্যৱহাৰ কৰা হয় বংগৰ মহিলাসকলে সাধাৰণতে পুৰণি শাৰী আৰু কাপোৰ ব্যৱহাৰ কৰি বিশেষকৈ শিশুৰ বাবে লঘু কম্বল, থ্ৰ বা বিচনাৰ ঢাকনি বনাবলৈ কেঁথা চিলাই ব্যৱহাৰ কৰে ভাৰত উপমহাদেশৰ বংগ অঞ্চললৈ অহা পৰ্যটকৰ মাজত কেঁথা অতি জনপ্ৰিয়

 ব্যুৎপত্তি 
কেঁথা শব্দটোৰ কোনো লক্ষণীয় ব্যুৎপত্তিগত মূল নাই শব্দটোৰ সঠিক উৎপত্তিৰ বিষয়ে সঠিকভাৱে জনা নাযায় যদিও ইয়াৰ পূৰ্বসূৰী সম্ভৱতঃ খেটা (বাংলা ভাষাত "ক্ষেত্ৰ")ত আছে নিয়াজ জামানৰ মতে কেঁথা শব্দৰ উৎপত্তি সংস্কৃত শব্দ কন্ঠৰ পৰা হৈছে, যাৰ অৰ্থ হৈছে ৰাগ, কিয়নো কন্ঠ ৰাগৰে গঠিত  বাংলা ভাষাতো ইয়াৰ নাম উপভাষাৰ পৰা উপভাষালৈ ভিন্ন আৰু ইয়াক কাঁই, খেতা, কেঁচা, শুজনি হিচাপে জনা যায়

 বয়ন 
250250শিশুৰ বাবে বিচনা হিচাপে ব্যৱহাৰ কৰা কেঁথা
250250বিচনা হিচাপে ব্যৱহৃত কেঁথা
250250এটা কেঁথাৰ ওচৰৰ পৰা লোৱা ছবি বাওঁ আৰু তলৰ পাৰ দেখুওৱা হৈছে, লগতে চলন্ত চিলাইবোৰো দেখা গৈছে
কেঁথা হৈছে গ্ৰাম্য মহিলাসকলে প্ৰায়ে কৰা এবিধ এম্ব্ৰয়ডাৰী কেঁথা এম্ব্ৰয়ডাৰীৰ পৰম্পৰাগত ৰূপটো কোমল ধুতী আৰু শাৰীৰে কৰা হৈছিল, ধাৰে ধাৰে সৰল ৰানিং চিলাই কৰা হৈছিল সম্পূৰ্ণ সামগ্ৰীৰ ব্যৱহাৰৰ ওপৰত নিৰ্ভৰ কৰি সেইবোৰক লেপকেঁথা বা সুজনী কেঁথা বুলি জনা গৈছিল 

এম্ব্ৰয়ডাৰী কাপোৰৰ বহুতো ব্যৱহাৰ আছে, তাৰ ভিতৰত আছে চাদৰ, আইনা, বাকচ, আঠুৱা আদিৰ বাবে কভাৰ বা ঢাকনি আদি হিচাপে কৰা ব্যৱহাৰ৷ কিছুমান ক্ষেত্ৰত, গোটেই কাপোৰখন ৰানিং চিলাইৰে ঢাকি থোৱা হয়, ফুল, জীৱ-জন্তু, চৰাই আৰু জ্যামিতিক আকৃতিৰ লগত সংগতি থকা সুন্দৰ আকৃতিৰ  দৈনন্দিন কাম-কাজৰ বিষয়বস্তু ব্যৱহাৰ কৰা হয় কাপোৰখনত কৰা চিলাইয়ে কেঁথাক অলপ বলিৰেখাযুক্ত কৰাৰ লগতে ঢৌৱাই পেলোৱাৰ নিচিনা প্ৰভাৱ দিয়ে সমসাময়িক কেঁথা বহল পৰিসৰৰ কাপোৰ যেনে শাৰী, ডুপাট্টা, পুৰুষ আৰু মহিলাৰ বাবে চাৰ্ট, বিচনা আৰু অন্যান্য আচবাবৰ কাপোৰত প্ৰয়োগ কৰা হয়, বেছিভাগতেই কপাহ আৰু ৰেচম ব্যৱহাৰ কৰা হয় আধুনিক কেঁথা-চিলাই শিল্প উদ্যোগ এটা অতি জটিল আৰু বহু-পৰ্যায়ৰ উৎপাদন আৰ্হিৰ লগত জড়িত হৈ আছে,      (2011).      -   :    .        ( 2229-6468). . 59.

 তথ্যসূত্ৰ 

শ্ৰেণী:ভাৰতৰ হস্তশিল্প
শ্ৰেণী:পশ্চিম বংগৰ সংস্কৃতি
শ্ৰেণী:পশ্চিম বংগৰ ভৌগলিক সূচক
কাংগড়ী (টাকৰী লিপিত: ) এটি পাহাড়ী ভাৰতীয়-আৰ্য ভাষা যি উত্তৰ ভাৰতত কথিত এই ভাষা মুখ্যতঃ হিমাচল প্ৰদেশৰ কাংগড়া, উনা আৰু হমীৰপুৰ তথা পাঞ্জাবৰ গুৰদাসপুৰ, ৰূপনগৰ আৰু হোশ্বিয়াৰপুৰত ব্যৱহাৰ কৰা হয় এই ভাষাৰ সৈতে কাংগড়া উপত্যকাৰ লোক জড়িত ২০১১ চনত ১১ লাখ কাংগড়ী ভাষী লোক আছিল

অন্যান্য ভাৰতীয়-আৰ্য ভাষাৰ দৰেই কাংগড়ী ভাষায়ো চুবুৰীয়া ভাষাসমূহৰ সৈতে এটি উপভাষাৰ নিৰন্তৰতা বৰ্তাই ৰাখে এনেদৰে ই অন্য পাহাড়ী প্ৰকাৰ যেনে পূবত মণ্ডিয়ালী আৰু কুলূঈ, উত্তৰত চম্বয়ালী, গদী আৰু ভটিয়ালী আৰু দক্ষিণ-পূবত কহলূৰীৰ সৈতে সম্বন্ধিত উত্তৰ-পশ্চিম দিশে ই জম্মু ডোগ্ৰী আৰু দক্ষিণ দিশে পাঞ্জাবীৰ সৈতে সম্বন্ধিত বৰ্তমানে এই ভাষাক পশ্চিম পাহাড়ী ভাষা গোটত ৰখা হৈছে

শ্ৰেণী: ভাষা

 লিপি 
এই ভাষা টাকৰী লিপিত ঐতিহাসিকভাৱে লিখা হৈ আহিছে কিন্তু বৰ্তমানে কোনো কোনোৱে দেৱনাগৰী লিপিও ব্যৱহাৰ কৰে
কাংগড়ী ভাষাৰ উদাহৰণ

 সুৰ 
চুবুৰীয়া পাঞ্জাবী আৰু ডোগ্ৰীৰ দৰেই কাংগড়ীও এটি সুৰীয়া ভাষা কিন্তু কাংগড়ীত সুৰৰ ব্যৱহাৰ 

 ব্যাকৰণ 

 উপনামসমূহ 
প্ৰথম পুৰুষ একবচন :  

প্ৰথম পুৰুষ বহুবচন : ,  , 

দ্বিতীয় পুৰুষ একবচন :  

দ্বিতীয় পুৰুষ বহুবচন : ,  , 

তৃতীয় পুৰুষ (একবচন আৰু বহুবচন) :  

 স্থিতি 
ধৰমশালাত সাহিলৰ সৈতে কাংগড়ী ভাষাত সাক্ষাৎকাৰ
এই ভাষাক অনেকে পাহাড়ী বা হিমাচলীও আখ্যা দিয়ে কোনো কোনো পাঞ্জাবী আৰু ডোগ্ৰী ভাষাবিদে কাংগড়ীক নিজ নিজ ভাষাৰ উপভাষা বুলিও দাবী কৰে কিন্তু সেই ভাষাসমূহৰ সৈতে সামঞ্জস্য কেৱল সীমাৱৰ্তী উপভাষাসমূহতহে দেখা যায়, ভাৰতীয়-আৰ্য ভাষাসমূহে প্ৰদৰ্শন কৰা উপভাষাৰ নিৰন্তৰতাৰ বাবে কাংগড়ী ভাষাৰ কবি আৰু লেখকসকলে পাহাড়ী ভাষাসমূহৰ সংৰক্ষণ আৰু উত্থানৰ বাবে অহৰহ চেষ্টা কৰি আহিছে, বিশেষকৈ হিমাচল প্ৰদেশ একাডেমী অৱ আৰ্টছ, কাল্সাৰ এণ্ড লেংগুৱেজেছৰ অধীনত এই ভাষাৰ কোনো আনুষ্ঠানিক স্বীকৃতি নাই ইউনেস্ক'ৰ মতে এই ভাষা নিশ্চিতভাৱে বিলুপ্তপ্ৰায়, যাৰ অৰ্থ হ'ল কাংগড়ী শিশুসকলে মাতৃভাষা হিচাপে নিশিকা হৈছে

২০১০ চনত হিমাচল প্ৰদেশৰ বিধান সভাত এই দাবী তুলি ধৰা হৈছিল যে ভাৰতৰ সংবিধানৰ অষ্ট অনুসূচীত 'পশ্চিমীয়া পাহাড়ী' অন্তৰ্ভুক্ত কৰা হওক, যিয়ে হিমাচল প্ৰদেশৰ বিভিন্ন ভাষাক প্ৰতিনিধিত্ব কৰিব তাৰ পাছত এই দিশত কোনো অগ্ৰগতি দেখা হোৱা নাই ৰাজনৈতিক কাৰণত এই ভাষাক হিন্দীৰ উপভাষা হিচাপেহে নথিভুক্ত কৰা হয়, যদিও হিন্দীৰ সৈতে পৰস্পৰ বোধগম্যতা এই ভাষাৰ কম

 তথ্য সংগ্ৰহ 

 অধিক পঢ়ক 

 

 বাহ্যিক সংযোগ 

 , .  "    ." ,  4,  1,  1997.
 , . "    (3) " 2007.

শ্ৰেণী:ভাৰতৰ ভাষা
1.15কাগজৰ ৰেখাৰে আবৃত এটা কংগিনা, ভিতৰত জমা কৰি ৰখা আঙুৰ পাবলৈ খোলা হৈছে
বন্ধ কাংগিনা
কাংগিনা বা কংগিনা বোকামাটি আৰু খেৰেৰে নিৰ্মিত বায়ুপ্ৰতিৰোধী বাচনত ৰখা সতেজ ফল, বিশেষকৈ আঙুৰ সংৰক্ষণ কৰাৰ পৰম্পৰাগত আফগান কৌশল শতিকা পুৰণি এই কৌশল আফগানিস্তানৰ গ্ৰাম্য কেন্দ্ৰ আৰু উত্তৰৰ থলুৱা, যত সতেজ ফল আমদানি কৰিব নোৱাৰা দূৰৱৰ্তী ঠাইৰ লোক-সম্প্ৰদায়ে গোটেই শীতকালত কাংগিনাত সংৰক্ষিত সতেজ আঙুৰ খায় আৰু ব্যৱসায়ীসকলে বজাৰত বিক্ৰীৰ বাবে আঙুৰ নিৰাপদে সংৰক্ষণ আৰু পৰিবহণ কৰিবলৈ কাংগিনা ব্যৱহাৰ কৰে আধুনিক আফগানিস্তানত কাংগিনা পদ্ধতিত সংৰক্ষিত আঙুৰ সাধাৰণতে ডাঠ চালৰ টাইফি বা কিছমিচ্ জাতৰ, যিবোৰ ঋতুৰ পিছৰ কালত চপোৱা হয় আৰু ই মাটিৰ পাত্ৰত ছমাহলৈকে সতেজ হৈ থাকে
 খুলি থকা সময়ত এটা কাংগিনা 
বায়ুমণ্ডলৰ প্ৰবাহ বন্ধ কৰি কৰা সংৰক্ষণৰ এক প্ৰকাৰ এই পদ্ধতিটোৱে প্লাষ্টিকৰ বেগ এটাই কৰাৰ দৰে মাটিৰে আৱদ্ধ খোলাত ফলবোৰ বন্ধ কৰি কাম কৰে, বায়ু, আৰ্দ্ৰতা আৰু অণুজীৱৰ প্ৰবাহক বাধা দিয়ে সাধাৰণতে চৰু আকৃতিৰ দুটা অংশৰে ইয়াক গঠন কৰা হয়, যিবোৰ বোকা আৰু খেৰেৰে কৌশলগতভাৱে ভাস্কৰ্য্যৰ দৰে তৈয়াৰ কৰা হয় আৰু ৰদত সেকা হয় আৰু তাৰ পিছত ১২ কিলোগ্ৰাম (২.২৪.৪ পাউণ্ড) পৰ্যন্ত নিখুঁত ফল ভৰাই আৰু অলপ বোকামাটিৰে বন্ধ কৰি দিয়া হয় ইহঁতক প্ৰত্যক্ষ সূৰ্যৰ পোহৰৰ পৰা আঁতৰত শুকান আৰু ঠাণ্ডা কৰি ৰখা হয় লাহে লাহে মাটিৰ সাঁফৰৰ মাজেৰে গেছ প্ৰৱেশ কৰিবলৈ লয় আৰু পাত্ৰটোত অক্সিজেন প্ৰৱেশ কৰি আঙুৰবোৰ সতেজ কৰি ৰাখে, আনহাতে টোপোলাটোৰ ভিতৰত কাৰ্বন ডাই অক্সাইডৰ ঘনত্ব বৃদ্ধিয়ে আঙুৰৰ বিপাকীয় ক্ৰিয়াত বাধা দিয়ে আৰু ভেঁকুৰৰ বৃদ্ধি ৰোধ কৰে আঙুৰ শুকাই যোৱাত বাধা দিয়া হয় আৰু মাটিৰ তৰপটোৱে বেক্টেৰিয়া আৰু ভেঁকুৰৰ বৃদ্ধিৰ সূচনা কৰিব পৰা তৰল পদাৰ্থ শোষণ কৰে

আঙুৰক বোকা আৰু খেৰত মজুত কৰাৰ প্ৰথা দ্বাদশ শতিকাৰ পৰাই লিপিৱদ্ধ কৰা হৈছে: চেভিলানৰ কৃষিবিদ ইবন আল-আৱামে তেওঁৰ কৃষি সম্পৰ্কীয় কিতাপত বোকা বন্ধ কৰি থোৱা কাঁচৰ পাত্ৰ বা "গোবৰৰ পাচি"ত স্তৰে স্তৰে আঙুৰৰ স্তৰ স্থাপন কৰাটো আন্দালুছিয়াত সংৰক্ষণৰ এক বিদ্যমান কৌশল হিচাপে উল্লেখ কৰিছে 

সতেজ ফল সংৰক্ষণৰ বাবে কাংগিনা সস্তা, পৰিৱেশ-বন্ধুত্বপূৰ্ণ আৰু ফলপ্ৰসূ পাত্ৰ ২০২৩ চনৰ এক অধ্যয়নত আঙুৰ সংৰক্ষণৰ বাবে কাংগিনা আৰু পলিষ্টাইৰিন ফেন বাকচ আটাইতকৈ ফলপ্ৰসূ পাত্ৰ বুলি ধৰা পৰিছে পাত্ৰবোৰ অৱশ্যে গধুৰ, অসহজ আৰু আৰ্দ্ৰতা শোষণ কৰাৰ প্ৰৱণতা থাকে

তথ্য সূত্ৰ

শ্ৰেণী:আফগানিস্তানৰ সংস্কৃতি
শ্ৰেণী:খাদ্য
শ্ৰেণী:ফল
এগৰাকী কাংগীলু নৃত্যশিল্পী
কাংগিলু বা কাংগীলু () দক্ষিণ ভাৰতৰ কৰ্ণাটক ৰাজ্যৰ উড়ুপি আৰু দক্ষিণ কানাড়া অঞ্চলৰ এক পৰম্পৰাগত লোকনৃত্য তুলু পঞ্জিকাৰ মে মাহৰ পূৰ্ণিমাৰ দিনা পৰিৱেশন কৰা ই এক আধ্যাত্মিক নৃত্য ই ৰোগ, প্ৰেতাত্মা আৰু অন্যান্য নেতিবাচক শক্তিক আঁতৰাই ৰাখে আৰু শান্তি, সম্প্ৰীতি আৰু সম্প্ৰদায়ৰ মনোভাৱ গঢ়ি তোলাৰ কাম কৰে বুলি বিশ্বাস কৰা হয় খৰ্গেশ্বৰী দেৱী আৰু শিৱ দেৱতাৰ ৰূপ হিচাপে গণ্য কৰা আত্মা কোৰাগাজ্জাক সন্তুষ্ট কৰিবলৈ সাতদিনীয়া কাংগিলু কুনিঠাৰ অংশ হিচাপে এই নৃত্য পৰিবেশন কৰা হয়

ব্যুৎপত্তি
তুলু ভাষাত কাং মানে নাৰিকল প্ৰাচীন তুলু ভাষাৰ কাংগুৰ পৰা ই উৎপন্ন হৈছে নৃত্যশিল্পীসকলে নাৰিকল গছৰ ওপৰৰ কোমল অংশ সংগ্ৰহ কৰি তামোল বা কলপাতেৰে তৈয়াৰী পোছাকৰ পিন্ধি নিজৰ মাজত লুকুৱাই ৰাখে

পশ্চাদৱলোকন
গ্ৰেগ'ৰিয়ান কেলেণ্ডাৰৰ মাৰ্চ মাহৰ লগত মিল থকা তুলু কেলেণ্ডাৰৰ মে মাহৰ পূৰ্ণিমাৰ দিনা পৰিৱেশন কৰা ই এক আধ্যাত্মিক নৃত্য সাধাৰণতে উড়ুপি আৰু দক্ষিণ কানাড়াত বাস কৰা মুণ্ডালা সম্প্ৰদায়ে এই নৃত্য পৰিৱেশন কৰে সাতদিনীয়া কাংগিলু কুনিঠাৰ এক অংশ হিচাপে এই নৃত্য পৰিৱেশন কৰা হয়, দেৱী খৰ্গেশ্বৰীক স্তুতি কৰিবলৈ ইয়াক দক্ষিণ কানাড়াত পুৰুষে কৰে আৰু উড়ুপি অঞ্চলত মহিলাসকলেও একে নৃত্য পৰিৱেশন কৰে দুষ্ট শক্তিক গাঁৱৰ বাহিৰলৈ পঠিয়াবলৈ আৰু গাঁৱৰ মানুহ আৰু গৰু-মহৰ সাধাৰণ মংগলৰ বাবে, ৰোগৰ পৰা সুৰক্ষা আৰু প্ৰচুৰ শস্য উৎপাদনৰ বাবে এই নৃত্য অনুষ্ঠান অনুষ্ঠিত কৰা হয় বিশ্বাস অনুসৰি ৰোগৰ অন্ত পেলাবলৈ আধ্যাত্মিক নৃত্যৰ জৰিয়তে শিৱ দেৱতাৰ এটা ৰূপ কোৰাগাজ্জাক আমন্ত্ৰণ কৰা হয় কোৰাগাজ্জাক আটাইতকৈ শক্তিশালী আৰু পবিত্ৰ আত্মাসমূহৰ ভিতৰত অন্যতম বুলি গণ্য কৰা হয়, যাক মানুহে প্ৰাৰ্থনা কৰে আৰু বিপদৰ সম্মুখীন হ'লে বিপদৰ পৰা ৰক্ষা পৰিবলৈ বা কিছুমান মানসিক ইচ্ছা পূৰণৰ প্ৰয়োজন হ'লে এই পৱিত্ৰ আত্মাৰ আগত শৰাই প্ৰদান কৰাৰ মানস কৰে

পৰিৱেশন শৈলী
প্ৰতিটো নৃত্য গোটত ৫ৰ পৰা ১২জন সদস্য থাকে আৰু নৃত্যশিল্পীসকলৰ সকলোৱেই একে সাজ-পোছাক আৰু অলংকাৰ পৰিধান কৰি বৃত্তৰ দৰে থিয় হয় নৃত্যশিল্পীসকলে অতি জাকজমকীয়া ৰঙীন সাজ-পোছাক পৰিধান কৰাৰ লগতে মুখত আকৰ্ষণীয় ৰঙেৰে প্ৰসাধন কৰে

কাছে বা ধোলু নামৰ বাদ্যযন্ত্ৰৰ বজাই তাৰ তালে তালে তেওঁলোকে নৃত্য কৰে বৃত্তৰ মাজত ঘণ্টা পিন্ধা চাৰিজন গায়কে লোকগীত গায় আৰু বাকী নৃত্য দলটোৱে তেওঁলোকক ঘেৰি গীতৰ সুৰত নাচি থাকে নৃত্যত সংগত কৰা পৰম্পৰাগত গীতটোক কৰুংগিলো বুলি কোৱা হয় আৰু নৃত্যৰ শেষত আতি কালেঞ্জে নামৰ এটা গীত পৰিৱেশন কৰা হয়7 নৃত্যৰ মাজতে এগৰাকী নৃত্যশিল্পীয়ে আত্মা দেৱতা কোৰাগাজ্জাৰ অনুকৰণত শৰীৰৰ ওপৰত মাস্ক আৰু ক'লা ৰং পিন্ধি দেখা দিয়ে আৰু জনসাধাৰণৰ দৃষ্টি আকৰ্ষণ কৰিবলৈ এক বিশেষ ধৰণে নৃত্য কৰে উপস্থিতসকলে নৃত্যশিল্পীসকলক আগুৰি থাকে আৰু আনন্দোল্লাস কৰি মুখেৰে কু শব্দ কৰে

নৃত্যশিল্পীসকলে ৰাতিপুৱাৰ পৰা নাচি থাকে আৰু ৰাতি সমাজৰ নিৰ্দিষ্ট ঘৰবোৰলৈ গৈ দান-বৰঙণি, মূলতঃ শস্য আৰু অন্যান্য প্ৰসাদ সংগ্ৰহ কৰে সংগ্ৰহ কৰা শস্যৰ সৈতে একেলগে মিলি সাম্প্ৰদায়িক ভোজ প্ৰস্তুত কৰে কেতিয়াবা নৃত্য শেষ হোৱাৰ পিছত ঘৰৰ বাহিৰত মানুহে ভাত আৰু নাৰিকল ৰান্ধে এই আনুষ্ঠানিক খাদ্য খৰ্গেশ্বৰী দেৱীক আগবঢ়োৱা হয় আৰু তেওঁৰ কাঠৰ মূৰ্তিটো শোভাযাত্ৰা কৰি গাঁৱৰ বাহিৰৰ অঞ্চললৈ লৈ যোৱা হয় ইয়াৰ পিছত তেওঁলোকে সাজ-পোছাক আঁতৰাই গাঁৱৰ পুখুৰীত কলপাত আৰু তামোলৰ পাত ডুবাই দিয়ে তাৰ পিছত গাঁৱৰ ৰাইজে মিলি ৰন্ধা খাদ্য ভোজন কৰে

তথ্য সূত্ৰ

শ্ৰেণী:লোক-নৃত্য
শ্ৰেণী:ভাৰত
শ্ৰেণী:কেৰালা
কাই চাং (১৪ মে' ১৯০০  ১১ ছেপ্টেম্বৰ ১৯৯০) এগৰাকী চীনা ৰাজনীতিবিদ আৰু মহিলা অধিকাৰ কৰ্মী আছিল; যি চীনৰ মহিলা অধিকাৰ সংগঠন অল-চাইনা মহিলা ফেডাৰেচনৰ প্ৰথম অধ্যক্ষ আছিল

 কৰ্মজীৱন 
১৯২১ চনত কাই চীনলৈ উভতি আহি শাৰীৰিক শিক্ষাৰ শিক্ষয়িত্ৰী হবলৈ অধ্যয়ন কৰে কেইবাবছৰ আগতে পঢ়া ঝৌনান গাৰ্লছ স্কুলত চাৰি বছৰ ধৰি শিক্ষকতা কৰিছিল এই সময়ছোৱাত তেওঁ চীনা কমিউনিষ্ট পাৰ্টি ()ত যোগদান কৰে

১৯২৫ চনত কাইয়ে শিক্ষকতাৰ চাকৰি এৰি কুওমিন্টাঙৰ কেন্দ্ৰীয় মহিলা বিভাগত কাম কৰে দুবছৰৰ পিছত ছিয়াং জিংয়ুৰ অনুপস্থিতিত নেতৃত্ব দি কেন্দ্ৰীয় মহিলা সমিতিত যোগদান কৰে ১৯৩০ চনৰ বিবাহ হুকুমনামা সৃষ্টি কৰাত সহায় কৰিছিল, য'ত ঘোষণা কৰা হৈছিল যে "মুক্ত পছন্দ প্ৰতিটো বিবাহৰ মূল নীতি হ'ব লাগিব" ১৯৩১ চনৰ অস্থায়ী সংবিধান লিখাতো তেওঁ সহায় কৰিছিল ১৯৩৪ চনৰ পৰা ১৯৩৫ চনলৈকে তেওঁ লং মাৰ্চত স্বামী লি ফুচুনৰ সৈতে যোগদান কৰে

১৯৪৯ চনৰ পিছত চীনত কাই সুপৰিচিত হৈছিল, যত তেওঁ পিপলছ ৰিপাব্লিক অৱ চাইনাৰ অধীনত অল-চাইনা উইমেনছ ফেডাৰেচন ()ৰ নেতৃত্ব দিছিল এচিডব্লিউএফত তেওঁৰ কামৰ এটা অংশ আছিল বৈজ্ঞানিক আৰু সাংস্কৃতিক উন্নতিৰ ক্ষেত্ৰত বিশেষ সুবিধাপ্ৰাপ্ত মহিলাসকলক অগ্ৰণী ভূমিকা গ্ৰহণ কৰাত সহায় কৰাৰ কৌশল তৈয়াৰ কৰা ইয়াৰ ফলত অৱশ্যে তেওঁৰ সমালোচনাৰ সন্মুখীন হবলগীয়া হৈছিল, কিয়নো ই চিচিপিৰ মতামতক সমৰ্থন কৰিছিল যিয়ে নাৰী মুক্তিৰ তুলনাত প্ৰযুক্তিগত আৰু অৰ্থনৈতিক উন্নতিৰ ওপৰত গুৰুত্ব আৰোপ কৰিছিল আৰু কেৱল শক্তিশালী মহিলাসকলকহে সুবিধা প্ৰদান কৰিছিল; ই নিম্নবৰ্গৰ মহিলাসকলক সহায় কৰা নাছিল, বৰঞ্চ তেওঁলোকক যুদ্ধৰ পূৰ্বৰ ভূমিকালৈ ঘূৰাই আনিছিল

 তথ্যসূত্ৰ 

শ্ৰেণী:চীনৰ ব্যক্তি
শ্ৰেণী:চীন দেশৰ নাৰী অধিকাৰ কৰ্মী
কাইডিপ্পে (প্ৰাচীন গ্ৰীক: , ইংৰাজী: ) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল
কিংবদন্তি
কাইডিপ্পে গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল,  18.40; ,  249; , 1.2.7; ,  ,  18.41; , 1.2.7; ,  240 হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত কাইডিপ্পেও আছিল,  18.39

তথ্য সংগ্ৰহ

শ্ৰেণী:গ্ৰীক কিংবদন্তি
মধ্যযুগৰ অসমীয়া লিপিত গঢ় লৈ উঠা তিনিটা বিশেষ শৈলী হল ক্ৰমে গড়গঞা, কাইথেলী বা লহকৰী আৰু বামুণীয়া এই তিনিটা শৈলীৰ প্ৰকাৰভেদৰ কথা মুখ বাগৰি আহি পণ্ডিত হেমচন্দ্ৰ গোস্বামী সম্পাদিত      গ্ৰন্থৰ যোগেদি সাহিত্যিক মৰ্যদা পায়হি  এই গ্ৰন্থখনিৰ পাতনিত সূৰ্য্যকুমাৰ ভূঞাই অসমীয়া লিপিৰ শৈলীৰ বিষয়ে এইদৰে উল্লেখ কৰিছে: 

কাইথেলী বা লহকৰী শৈলীৰ উৎপত্তি, নামাকৰণ আৰু বিকাশ

200কাইথেলী লিপি (নামঘোষাৰ পৰা)

মধ্যযুগীয়া অসমীয়া লিপিৰ আন এটা উল্লেখযোগ্য শৈলী হল কাইথেলী বা লহকৰী শৈলী এই লিপিৰ প্ৰচলন মধ্যযুগৰ সমগ্ৰ অসমৰ পুথিবোৰতে দৃষ্টিগোচৰ হয় আনহাতে কথা-গুৰু চৰিতত মহাপুৰুষ মাধৱদেৱ (১৪৮৯-১৫৯৬)এ অন্যান্য শিক্ষা লাভ কৰাৰ পিছত কায়থালি পঢ়িলে বোলাৰ পৰা ধাৰণা কৰিব পাৰি যে মাধৱদেৱএও কাইথেলী শৈলীৰে লিখিব জানিছিল বা এই শৈলীতো তেখেতে আয়ত্ত কৰিছিল

মধ্যযুগকালীন অসমত বাস কৰা কায়স্থ লোকসকলে পুথি ৰচনা কৰা আৰু পুথি নকল কৰা কামৰ উপৰিও হিচাব-নিকাচ ৰখাৰ ক্ষেত্ৰত যি লিপি ব্যৱহাৰ কৰিছিল সেই লিপিকেই কাইথেলী লিপি হিচাপে জনা যায় কায়স্থসকলে এই লিপি সংৰক্ষণ কৰা গুণে ইয়াৰ নাম কাইথেলী আনহাতে নামনি অসমত বাস কৰা কায়স্থসকলৰ বেছিভাগেই লহকৰ উপাধি লিখি বাবে এই লিপিক লহকৰী লিপি নামেৰেও জনা গৈছিল সেয়েহে এই দৃষ্টিভংগীৰ আমি এই শৈলীটোৰ নামকৰণক সম্প্ৰদায়গত বুলি কব পাৰোঁ

বিভিন্ন জন পণ্ডিতে কাইথেলী শৈলীৰ বিষয়ে কৰা বিশ্লেষণত ইয়াৰ কিছুমান বৈশিষ্ট্যৰ বিষয়ে উল্লেখ কৰিছে এই বৈশিষ্ট্যবোৰ হল 

 ক) পাকৰ সংখ্যা অলপ বেছি হলেও এইবিধ আখৰ মুকুতা যেন ফটফটীয়া
 খ) এই শৈলীত লিখা শাৰীবোৰ ঠিক থাকিব আৰু আখৰবোৰ সমান সমানভাৱে থাকিব আখৰবোৰ দীঘল-চুটি হব নোৱাৰে আৰু শাৰীৰ বৰ ঘনো নহয়, পাতলো নহয়
 গ) এই শৈলীত আখৰৰ ওপৰৰ টিকনিডাল (উ, ট, ঠ ইত্যাদিত) আৰু তলৰ ৰেখা বা ডাঁৰডাল সোঁফালৰ লম্ব ডাঁৰডালত সংলগ্ন গৈ আলংকাৰিকভাৱে বহুখিনি বঢ়াই টানি নিয়া দেখা যায়
 ঘ) এই শৈলীৰ আখৰৰ কোণবোৰ অতি স্পষ্ট আৰু কেতিয়াবা কেতিয়াবা ভূমিস্পৰ্শিত ৰেখাডালে ভুমিসংলগ্ন কোণ অতিক্ৰম কৰি এডাল পূচ্ছ ৰূপ লোৱা দেখা যায়
 ঙ) এই শৈলীত সুকীয়া সুকীয়া শব্দ বিভাজনৰ নিৰ্দেশ চকুত নপৰে সাধাৰণতে শব্দবোৰ একেলগে লিখি যোৱা ধৰণৰ অৱশ্যে ছন্দৰ ৰূপটো স্পষ্ট কৰিবলৈ কিছুমান পুথিত ছয়টা (দুলৰীৰ ক্ষেত্ৰত) বা আঠটা (ছবিৰ ক্ষেত্ৰত) আখৰৰ অন্তত সমান চিন দিয়া দেখা যায়
 চ) এই শৈলীত আখৰ লিখাৰ পূৰ্বে শিৰোৰেখাডাল টানি লৈ পিছত আখৰবোৰ লিখা হৈছিল, যাৰ বাবে শিৰোৰেখা থাকিব নলগীয়া আখৰতো শিৰোৰেখা দেখা পোৱা গৈছ

আকৌ কাইথেলী শৈলীৰ বৈশিষ্ট্যৰ বিষয়ে কবলৈ গৈ মহেন্দ্ৰ বৰাই কৈছে যে ই মূলতঃ এবিধ অভিলেখিক শৈলী হেমচন্দ্ৰ গোস্বামীয়ে      শীৰ্ষক গ্ৰন্থত কাইথেলী আৰু লহকৰী শৈলী মিলাই মুঠ ১২ খন পুথিৰ নাম অন্তৰ্ভুক্ত কৰিছে এই শৈলীত লিখা দুখন উল্লেখযোগ্য গ্ৰন্থ হল হস্তীবিদ্যাৰ্ণৱ আৰু কিতাবৎ মঞ্জৰী

লগতে পঢ়ক
 অসমীয়া লিপি
 অসমীয়া ভাষা
 অসমীয়া লিপিৰ বুৰঞ্জী

তথ্য সংগ্ৰহ

শ্ৰেণী:অসমৰ ভাষা আৰু লিপি
কাইমেটলেগ (প্ৰাচীন গ্ৰীক: , ইংৰাজী: ; আক্ষৰিক অৰ্থ: ঢৌ নিস্তব্ধ কৰোঁতা) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল
কিংবদন্তি
কাইমেটলেগ গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল,  18.40; ,  249; , 1.2.7; ,  ,  18.41; , 1.2.7; ,  240 হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত কাইমেটলেগও আছিল,  18.39

তথ্য সংগ্ৰহ

শ্ৰেণী:গ্ৰীক কিংবদন্তি
কাইম (প্ৰাচীন গ্ৰীক: , ইংৰাজী: ; আক্ষৰিক অৰ্থ: ঢৌৰ দেৱী) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল
কিংবদন্তি
কাইম গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল,  18.40; ,  249; , 1.2.7; ,  ,  18.41; , 1.2.7; ,  240 হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত কাইমও আছিল,  18.39

তথ্য সংগ্ৰহ

শ্ৰেণী:গ্ৰীক কিংবদন্তি